Кубада сайёҳлар учун қоидалар, кофенинг фойдаси ва ақлли жамадонлар. Кофе фойдаси\nГлавная » Кофе » Кофе фойдаси\nИшда муваффақиятга эришишнинг 10 та сири. Кофе фойдаси\nБананнинг 22 фойдаси — Фойдали мақолалар — Maslahatim.uz\n1. Банан депрессиядан қутилишга ёрдам берувчи — триптофана, серотонин ва қувонч гармонини чиқарувчи моддаларга жуда бой. Шу сабабли банан еб кайфиятни кўтариш осон.\n2. Банан ҳатто кичик ёшдаги истеъмолчиларга ҳам аллергия бермайдиган мевалар турига мансуб.\n3. Банан истеъмоли, организмда калцийни ушлаб колишда ва суякларни мустахкамлашда ёрдам беради. Қахвахўрларга, кўпроқ банан ейиш тавсия қилинади. (Қахва организмдан калцийни ҳайдаш хусусиятига эга)\n4. Банан таркибида ферментлар бўлганлиги сабабли, ичак микрофлораларини кучайтиради, овқат билан тез хазм бўлиб организмга тез сингиб кетади.\n5. Қавзиятдан озор чекувчиларга банан истеъмоли жуда фойдали.\n6. Банан жиғилдон муаммоларидан қутилишда ҳам ёрдам беради.\n7. Банан истеъмоли ошқозон деворларини тозалаб, ошқозонни, овқатдан чиқувчи кислоталар агрессиясидан ҳимоялайди ва ошқозон ярасини даволашда ёрдам беради.\n8. Диареядан азият чекадиганлар банан ёйиш билан шикастланган хужайраларни қайта тиклашга эришадилар.\n9. Банан мевасининг калийга бойлиги, билаклар қотиб қолиши олдини олади. Жисмоний машқлар билан шуғулланувчиларга, бу мевани мунтазам истеъмол қилиш тавсия қилинади.\n10. Шишиш билан касалланганлар, банан истеъмоли орқали дарддан фориғ бўлишлари кўп олимлар тамонидан таъкидланган.\n11. Энергия манбаи. Жисмоний машғулот олдидан банан истеъмол қилинса, машғулот жуда самарали бўлади. Организмда қанд миқдори секин кўтарилиб, шуғулланиш иштиёқи машғулот охиригача давом этади.\n12. Банан таркибига кирувчи пектин ва хелатлар, ошқозондан токсин ва бошқа зарарли моддаларни ҳайдаб, хазм жараёнини оширади.\n13.Аёл организмига зарурий сератонин ва бошқа фойдали моддалар бананда мавжуд бўлиб, ПМС симптонларини бекор қилади. Ҳайз пайтида банан ейиш, ёмон кайфият ва ёқимсиз симтомплардан қутилишга ёрдам беради.\n14. Анемия (кам қонлик). Бананда темир моддаси кўплиги кам конлиқда жуда керакли истеъмол маҳсулоти саналади.\n15. Бананда калий миқдори кўплиги, юрак буғинларини мустаҳкамлаб, инфаркт ва инсульт хавфини камайтиради, гипертанни (юқори қон босими) даволайди.\n16. Банан таркибида антиоксидант ва аминокислота мавжудлиги организмни ҳимоя қилиб иммунитетни оширади.\n17. Банан буйрак фаолиятини яхшиловчи, микроэлементлар ва витаминларга бой мева саналиб, қум ва тошларни кувишда фойдали.\n18. Узок йўлларда, таксикўзликда ва хомиладорлик давридага кўнгил айнашдан қутқарувчи ажойиб мева.\n19. Банан қириндиси хашоратлар чаққанда, жуда яхши ҳимояловчи восита. Банан пўстининг ички қириндиси, хашорат чаққан жойга бир неча дақиқага қўйилса, захар зарарсизланади.\n20. Бананда тана хароратини пасайтириш хусусияти мавжуд. Бу ўта иссиқ ҳаводан жуда яхши ҳимоядир.\n21.Никотинга қарамлик чоғида банан ейиш тавсия килинади. Никотин қолдиқларини организмдан чиқаришга ёрдам бериб, тамакисиз ҳаётга мослашишга кўмаклашади.\n22. Банан таркибида калийнинг кўплиги, мияда фаолиятини яхшилаб, янги маълумотларни кабул қилиш салоҳиятини оширади.\nИнтернет маълумотлари асосидаMaslahatim.uz учун Беҳзод Абдураҳманов тайёралади\nДўстларингиз билан улашинг: (!Мақолани бошқа сайтларда ва газета журналларда чоп этишда ёки ижтимои тармоқдаги: каналларга, гуруҳларга ёзиб тарқатишда, муаллиф ва манба кўрсатилиши шарт! Мақоламиз асосида аудио ва видео маҳсулот тайёрлашдан олдин биздан руҳсат олишингиз шарт!)\nИшда муваффақиятга эришишнинг 10 та сири — Фойдали мақолалар — Maslahatim.uz\nБарчамиз ишда омад чўққисига чиқишга интиламиз. Ўз бошлиғимизни эътиборини қозонишни истаймиз. Агар сиз ўзингиз истаган мавқега эришини истасангиз, қуйида бермоқчи бўлган масалаҳатларимизга амал қилинг. Қуйида берилган сиздан ортиқа куч талаб қилмайдиган маслаҳатлар, сизни бошлиғингиз назарида энг олийжаноб ва меҳнаткаш ходим бўлиб кўринишингизда ёрдам беради:\nВақтли келинг. Одатда бошлиқлар ҳодимларда ишга вақтида келишини талаб қилади. Бошлиғингизни ишга келиш вақтига эътибор беринг. Агар бошлиғингиз ишга 7:50 келадиган бўлса, сиз ишга 7:45 да келинг ( иш вақтингиз соат 8:00да бошланишига қарамай).\nФойдаси: Бошлиғингиз сиз ҳақингизда ижобий фикрлайди ва маъсулиятли ходим деб ўйлайди. Бундан ташқари сиз ўз электрон почталарингизни текшириб олишингизга 15 минут вақтга эга бўлган бўласиз.\nСалом беринг. Ишга келган бошлиғингизга кайфиятингиз қандай бўлишидан қатъий назар, юзингизга каттакон табассумни илиб “Ассаллому алайкум” дейишни унутманг. Бу сеҳрли сўз ва табассумнинг кучини қанчалигини ўшанда кўрасиз.\nФойдаси: Бошлиғингиз сизни бу хуш феъллигингиздан кайфияти кўтарилади ва сизни ишга ўзидан ҳам эрта келганингзни билади.\nКўнгилли бўлинг. Ишда бўлган турли йиғилишларда бирор иш қилиш керак бўлса, ҳаммадан олдин қўл кўтаринг ва ўз бўйнингизга олинг. (Фақат ўша ишни қилишга кўзингиз етса бундай қилинг.)\nФойдаси: Бошлиғингиз назарига тушасиз.\nТехникада уста бўлинг. Техника дейилганда биз информацион технологиялар яъни принтер ксерокопия, сканер каби ускуналарни назарда тутаяпмиз. Сизни ишингизга ва мавқеингизга таълуқли бўлмаса ҳам, бу каби ускуналардан қандай фойдаланишни яъни принтерга қоғоз тиқилганда, ёки уни сиёҳи хира ёки тўқ бўлганда, ва бошқа хатоликлар рўй берганда биринчи ёрдамни кўрсатишни ўрганинг.\nФойдаси: Бошлиғингиз муҳим йиғилишлар олдидан бундай қийинчиликларга дуч келиб қолса, сиз уни халоскорига ва натижада қаҳрамонга айлансиз.\nМиннатдорчилик билдиринг. Ишда бўладиган ҳар қандай тадбирлар ва совға, ёйинки берилган таътил учун ҳам бошлиғингизга миннатдорчилик билдиршни унутманг. Бу унчалик кўп вақти олмайди. Миннатдорчиликни оғзаки билдирса ҳам бўлади, ёки эсда қоларли бўлиши учун, унга интернет почтасига электорон ташаккурнома юбора олсангиз нур устига нурдир.\nФойдаси: Бу бошлиғингизда ходимларини кўнглини топа олганидан ўзидан фахрланиш хиссини уйғотади ва сизга бўлган хурмати ва эътибор ортади.\nКофе ёки чой билан сийланг. Бошлиғингиз ҳам одам, у ҳам бошқа инсонлар каби меҳрга муҳтож, шундай экан, кези келганда унга камтар муоамалада бўлишингиз керак бўлади. Бошлиғингизга бир икки дақиқангизни ажратинг. Масалан, “Ўзимга кофе ( ёки чой) тайёрлаётган эдим. Сизга ҳам тайёрлайинми?”\nФойдаси: Сизни бу камтар ва дўстона муомалангиз бошлиғингизда сизга бўлган кучли ишончини уйғотади. У ҳақида кимдир қайғураётганидан боши кўкка етади.\nЖаргонлардан фойдаланинг. Бошлиғингиз кўп ишлатидан бир хил сўзларга эътибор беринг ва ёдлаб олинг. Ва бу сўзларни йиғилишларда ёки у билан суҳбатда ва яна электрон хатингизда ишлатсангиз мақсадга мувофиқ бўлади.\nФойдаси: Бошлағингиз сизни фикрингизга тезроқ рози бўлади. Ҳар қалай бу каби жаргонлар бошлиғингизга ўзи билмаган холда ўз таъсирини кўрсатади.\nҚарши чиқиб туринг. Бошлиғигиз билан суҳбат жараёнида бошлиғингизни баъзи фикрларига бироз эътироз билдиринг лекн кучли эътироз эмас. Масалан, “Мен унақа деб ўйламайман., мана бундай қилсак, компанияга янада фойда келади … “ каби гаплар билан.\nФойдаси: Бу сизни мустақил фикрли инсон эканлигингзни билрдиради. Бошлиқнинг хамма гапини жим эшитиш, сизда фикрий қарамлик борлигини билдириши мумкин.\nЭлектрон хат қолдиринг. Сиз иш жойингиздан ташқари уйда ҳам иш билан шуғулланаётган бўлсангиз буни бошлиғингизга билдириб қўйинг. Буни йўли осон. Кеқурун ишни тугатганингиздан сўнг, эрталаб эса ишга келишингиздан бироз олдин қилган ишингизни нусхасини электрон хатда юборинг.\nФойдаси: Бошлиғингиз сизни қанчалик кўп меҳнат қилаётганингиздан хабардор бўлиб туради ва сиз ҳам шу йўл билан ўзи меҳнатингизни кўрсата оласиз.\nМеъёрни унутманг! Бу билан ўта тилёғламачига айланиб қолманг демоқчимиз. Бошқалар пайқаган бу тилёғламачилигингизни бошлиқ илғамайди дейсизми. Жуда яхши билади.\nЗиёни: Ўта тилёғламачилик сизни ўзингиз истаган иш супасига кўтарилишингизда панд беради.\nШОКОЛАДНИНГ ЗАРАРИДАН ФОЙДАСИ КЎП - ERK.UZ\nШоколадни хуш кўрмайдиган инсонни учратиш осон бўлмаса керак. Аммо уни ҳамма ҳар хил таърифлайди. Кимдир кайфиятни кўтаради деса, яна кимдир ортиқча вазннинг асосий "айбдорлари"дан бири сифатида изоҳлайди. Болалигимиздан ота-онамиз ҳам "Кўп шоколад есанг, тишинг оғрийди" деган иборани хотирамизга муҳрлаган. Хўш, шоколад ҳақиқатдан ҳам кони зарарми ёки бизни кичкиналигимизда қўрқитишни одат қилишган навбатдаги "олабўжи" уйдирмасими?\nШоколаднинг ватани Марказий ва Жанубий Америкадир. Айнан ушбу манзилларда истиқомат қилган Мая қабиласи вакиллари биринчилардан бўлиб шоколад дарахтига қизиқиб қолишган. Аммо улар какао дуккагидан тайёрлаган ичимлик ҳозирда дўконларда сотиладиган шоколаддан буткул фарқ қилган. "Чоколатл" (аччиқ сув) номи билан машҳур бўлган ушбу хушбўй ичимлик қабила аъзоларининг кучларига куч қўшиб, кайфиятини кўтарган. Яна какао донлари қадимда пул вазифасини ҳам бажарган.\nАмерика ишғол қилингач, шоколад ичимлигини тайёрлашдан воқиф бўлган испанияликлар анча вақтгача уни сир тутишган. Шоколад ичимлигини тайёрлаш сарф-харажатлари юқори бўлгани учун, уни қадимда фақат зодагонлар истеъмол қилишган.\nБиз таниган қаттиқ ҳолатдаги мазали шоколад эса 18 асрга келибгина пайдо бўлган.\nШоколад юқори калорияга эга маҳсулот ҳисобланади. 100 граммли битта плитка шоколади 500 калорияга эга. Унинг асосини сут ва глюкоза ташкил қилади. Шоколад таркибидаги ёнғоқ, майиз, қаймоқ кабилар унинг калориясини янада оширади.\nЗАРАРМИ ЁКИ ФОЙДАЛИ?\nШоколад тиш эмали учун зарарлими? Тиш эмали учун шоколад эмас, унинг таркибидаги шакар моддаси зарарли эканлиги исботланган. Шоколад таркибидаги какао мойи эса тишларни зарарли кислоталар таъсиридан сақлайди;\nШоколад уйқусизликка сабаб бўладими? 1 та аччиқ плитка шоколади таркибида тахминан 30 мг. кофеин мавжуд. Кофеин моддаси ухлашга халал беради. Масалан, бир финжон кофе таркибида 180 мг. кофеин бор. Демак, ухлашдан олдин бир бўлак шоколад истеъмол қилиш у қадар даҳшатли воқеа эмас;\nШоколадни доимий истеъмол қилиш, ўрганиб қолишга олиб келадими? Бу борада икки хил фараз мавжуд: ўрганиб қолиш ва одатга айланиш. Шоколад маҳсулотига ўрганиб қолиш учун сиз кунига 0,5 килодан кўпроқ шоколад ейишингиз керак. Кимдир доимий равишда бундай миқдорда шоколад истеъмол қилишига ишониш қийин...\nШоколад аллергияга сабаб бўлиши мумкинми? Ҳа, сабаб бўлиши мумкин. Ҳозирда дўконларда қаторлашган ёнғоқли, сутли шоколадларни доимий ва кўп миқдорда тановул қилиш аллергия касаллигини келтириб чиқариши мумкин;\nШоколад қоматнинг бузилиши ва ортиқча вазнга сабаб бўладими? Шоколад қоматнинг бузилишига ҳам, ортиқча вазнга ҳам айбдор эмас.\nШоколад маҳсулотлари таркибидаги оксалтлар кам миқдорда истеъмол қилинганда соғлом инсон учун зарарли бўлмаса-да, буйрак касалликларида маън этилади. Одатда сифатсиз шоколадлар таркибида мавжуд бўлган трансёғлар эса юрак ишемик касаллиги билан оғриган беморлар учун зарарли саналади. Шоколаднинг ўзи камдан-кам ҳолларда аллергия касаллигини келтириб чиқаради, бироқ азалдан аллергиядан азият чекадиган ва диабет касаллигига чалинган беморларга шоколад истеъмоли таъқиқланади.\nФОЙДАСИ ЭСА ТАЛАЙГИНА!\nМаълумки, шоколад инсон кайфиятини кўтариш билан бирга одамга куч-қувват бағишлайди. Айнан шундай хислатларни улашадиган шоколаднинг бўлажак оналар орасида ҳам ўрни беқиёсдир. Шуни айтиш жоизки, шоколад инсон организми учун энг керакли минералларга ҳам бой. Бундан ташқари, шоколадда флавоноид (табиий бирикмалар) қўшимчаси ҳам мавжуд. Бундай аралашма организмда иммунитет тизимини кучайтиради. Маълумотларга кўра, шоколад таркибидаги флаваноллар мияда қон айланишини яхшилайди.\nШоколаднинг таркибидаги какао мойи ёрдамида мия шундай моддалар ишлаб чиқарадики, улар таъсирида худди севиб қолгандек ўзимизни бахтли ва қувноқ ҳис қиламиз. Ундаги табиий стимуляторлар — теобромин ва кофеин депрессиядан халос қилади, саломатлик учун зарур бўлган микроелементлар: калий, калций, магний, фосфор кабилар ёрдамида эса организм учун зарарли холостерин миқдорини пасайтириш, диабет касаллигининг олдини олиш, жисмоний ва ақлий лаёқатни оширишга эришиш мумкин.\nЭНГ ФОЙДАЛИГИ — ҚОРА ШОКОЛАД\nҲозирда шоколаднинг ёнғоқли, сутли, оқ, аччиқ каби юзлаб турлари мавжуд. Ҳар ким ўз таъбига кўра шоколаднинг исталган турини истеъмол қилиши мумкин. Аммо улар орасида қайси тури энг фойдали деган саволга қора ва аччиқ шоколад, дея жавоб берамиз.\nҚора ва аччиқ шоколад таркибидаги флавоноидлар қон айланишини яхшилайди, қон босимини меъёрида ушлашга ёрдам беради. Бундан ташқари чекиш, спиртли ичимликлар ичиш каби зарарли одатлардан халос бўлишга кўмаклашади. Юздаги ажинлардан халос қилиш, терини таранг қилиб, кислород билан тўйинтиришда ҳам унга етадигани йўқ.\nЛондонлик олимларнинг таъкидлашларича, шоколаднинг айнан ушбу тури томоқдаги оғриқни сусайтириб, йўтал тузалишида ёрдам берар экан.\nСИФАТИГА ЭЪТИБОРЛИ БЎЛИНГ!\nМаълумотларга кўра, сўнгги йилларда шоколаднинг дунёдаги истеъмоли 4 миллион тоннадан ошади. Бироқ истеъмолчилар йилдан-йилга сифати паст маҳсулотга кам пул тўлаш ўрнига, яхши маҳсулотга кўпроқ тўлашга мойилроқ бўлиб бормоқда. Бу жараёнда табиийки, сифатли маҳсулотга эҳтиёж ортади. Демак, танловда адашмаслик учун эътиборни нималарга қаратмоқ жоиз.\nШоколадни кесганда унинг қўйма ён деворлари одатда қалин бўлиши керак. Плиткали шоколадларни синдирганда эса ўзига хос қарс этган товуш тиниқ ҳолда эшитилиши лозим. Шунингдек, у оғизда тез эриб кетиши ва ҳақиқий шоколадлардан доимо шоколад ҳиди келиб туриши керак. Эскирган маҳсулотнинг эса мазаси айнигани тез билинади. Бундан ташқари, уни истеъмол қилганда кўнгилни беҳузур қилади. Шунингдек, одатда, шоколад 18-20 градусда қуруқ ва салқин жойда 6 ойдан 1 йилгача сақланиши керак. Шоколадга сут қўшилган бўлса, сақланиш муддати - 3 ой.\nШунингдек, сиз харид қилаётган шоколад таркибида майдаланган како эмас, како-кукуни кўрсатилган бўлса билингки, шоколаднинг сифати паст. Шоколаддан тайёрланган барча маҳсулотларнинг асосий компоненти какао дуккакларидан сиқиб олинган мой саналади. Агар унинг ўрнига бошқа бирор ўсимлик мойи ишлатилган бўлса, ушбу маҳсулотнинг шоколад номини олишга ҳаққи йўқ.\nЯқинда Калифорния университети олимлари ўзларининг янги далил-исботларини тақдим этишди: 20 кишининг бир қисмига кунига тахир шоколад, иккинчисига эса таркиби паст шоколад берилди. Натижа икки ҳафтадан кейин маълум бўлди: биринчи гуруҳ қатнашчиларнинг артериялари кенгайиши 13 фоизга яхшиланган. Олимларнинг фикрича, қонда флаваноидлар миқдорининг ошиши сабабли артерияларнинг кенгайиши яхшиланади.\nШОКОЛАД ИСТЕЪМОЛ ҚИЛИШНИНГ 4 ҚОИДАСИ\nШоколадни овқатдан сўнг тановул қилган маъқул;\nШоколад истеъмол қилгандан сўнг, оғиз бўшлиғини қайнаган, илиқ сув билан чайишни унутманг;\nЁш болаларга аччиқ ва қора шоколад тавсия этилмайди;\nШоколадни кун ора 30 граммдан кўп бўлмаган ҳолда истеъмол қилиш тавсия этилади.\nУЙ ШАРОИТИДА ИССИҚ ШОКОЛАД ТАЙЁРЛАШ\n1 та аччиқ шоколад плиткасини бўлакларга бўлиб, сув ҳаммомида қайнаб чиққан сутга солинг. Шоколад бўлаклари буткул эриб кетгач, оловдан олиб яхшилаб аралаштиринг. Таъбга кўра шакар, корица қўшиш мумкин. Стаканларга қуйиб, иссиқ ҳолда ичинг.\nҲар йили 11 июлда дунё ҳамжамияти Халқаро шоколад куни(World Chocolate Day)ни нишонлайди. Шоколад куни биринчи бор 1995 йили Францияда ўтказилган.\nшоколад калория фойда зарар\nДунёда шундай мамлакатлар борки, унга ташриф буюрувчи сайёҳларнинг сони йил сайин ортиб борса-да, улар мазкур ҳудудда жорий этилган қонун – қоидаларга бўйсунишга мажбурдирлар. Масалан Куба давлатида ҳам саёҳатчилар учун мўлжалланган баъзи тартиб қоидалар мавжуд. Дам олишга келган бирорта сайёҳ муаммога дуч келмай деса энг аввало собиқ давлат раҳбарлари тўғрисида ёмон фикр билдириши керакмас. Яна бир энг хавфли жиҳати шаҳар кўчаларида безори ўғрилар кўплиги боис, сайёҳлар пулларини ошкора кўрсатиб сарфлашлари мумкин эмас. Чунки улар биринчи кунданоқ ўз ҳамёнларидан ажралиб қолишлари эҳтимолдан ҳоли эмас. Шу боис, сайёҳлар ташриф буюрадиган масканларда ҳуқуқни муҳофаза қилувчи идоралари ходимлари томонидан хавфсизлик чоралари кучайтирилган. Энг ажабланарлиси, Кубада қора молни ўлдириш 15 йиллик озодликдан маҳрум бўлишга олиб келади. Бу қонунни эса ҳар бир кубалик фуқаро яхши билади. Аслида, сигир маҳаллий халқ учун муқаддас ҳисобланмайди. Лекин оролда мавжуд ҳар бир қора мол давлат тасарруфига олинган. Яна бир қизиқ маълумот, сайёҳлар бу йерда маҳаллий халққа ўхшаб кийиниб юришлари лозим. Агарда улар спорт услубида кийиниб олсалар ҳаммага кулги бўлишлари табиий. Шу боис, улар пахта ёки ипак матоларидан тикилган қизил ва сариқ кийим-кечакларда сайр қилишлари лозим. Кечалари эса шаҳарнинг ҳар бир бурчагида домино ўйнашга мўлжалланган столларни учратиш мумкин. Ёшлигидан бу ўйинга уста бўлган кубаликлар билан домино ўйнаш ҳам ман этилган. Чунки улар хеч бир қийинчиликсиз сайёҳларнинг пулини осонгина ютиб оладилар. Шунингдек, бу йерга ташриф буюрган ҳар бир сайёҳ Гавана бозорларидан албатта бирорта шу йерлик рассомнинг санъат асарини эсталик сифатида сотиб олади. Хуллас, Кубадан ҳар бир саёҳатчи қизиқарли таассуротлар билан қайтиши табиий.\nҲозирги вақтда Оммавий ахборот воситалари орқали тез- тез ақлли телефон, ақлли соат кабиларнинг ихтиро қилинганлиги ҳақидаги янгиликларни эшитиш мумкин. Яқинда “Роботикс” компанияси томонидан яна бир ақлли буюм, яъни ўзи юрар жамадон яратилиб, ҳозирда синовдан ўтказилмоқда. Замонавий технологиялар асосида яратилган смарт-жамадонга гаджет ўрнатилганлиги боис, у эгасининг оёқ қадамлари кетидан ўзи ҳаракатланади. Унга махсус камера ҳамда блутоотҳ тизимлари ўрнатилган бўлиб, жамадон эгаси шулар орқали унга буйруқ беради. “Роботикс” компанияси раҳбари Алекс Либманнинг сўзларига кўра, мазкур лойиҳа синовдан муваффақиятли ўтса, жорий йилда ақлли-робот жамадонлар сотувга чиқарилади. Таъкидлаш жоизки, кичик хажмдаги жамадонларнинг қулайлик жиҳатларидан яна бири, кексалар ва имконияти чекланган шахслар дўконларда бемалол юриб савдо қилишлари мумкин.\nМаълумки, миллионлаб кишилар эрта тонгни бир финжон қора қаҳва ичиш билан бошлайди. Чунки қаҳва инсонларни тетиклантирувчи хислатга эга бўлиб, хушбўй ичимликлар сирасига киради. Шу боис, қаҳва дуккаклари билан боғлиқ бир неча маълумотларни келтириб ўтамиз. Машҳур франтсуз ёзувчиси Оноре де Балзак бу ичимликни жуда ёқтиргани боис, кунига 20 финжон кофе истеъмол қилган. Бастакор Людвиг Ван Бетховен эса ҳар доим 64 дона қаҳва доначаларидан кофе дамлаб ичган. Япониялик бадавлат кишилар баъзида ўзлари учун қаҳвали ванна уюштиришади. Уларнинг фикрича, бундай муолажа 20 дақиқа мобайнида ҳар қандай чарчоқни олар экан. Шу боис, Токио шаҳрида бир неча ана шундай “Кофе-сауналар” фаолият юритади. Таъкидлаш жоизки, бугунги кунда кофеин моддаси тиббиёт соҳасида кенг қўлланиб келинади. 20 дан ортиқ дори воситалари таркибига киритилган ушбу модда инсон организмидаги баъзи тўқималарни қайта тиклашда ёрдам беради. Қаҳва таркибидаги органик кислоталар ошқозон секретсияси фаоллашувига ёрдам бериб, овқат ҳазм қилишни яхшилайди. Энг қизиқарлиси, қаҳванинг асли ватани Эфиопия ҳисобланиб, чўпонлар томонидан ихтиро қилинган. Улар қаҳва доначаларини истеъмол қилган чорва молларининг тетик ва бардам бўлиб юрганини сезиб қолишган. Сўнгра кофе дарахтларини гулханда ёқишганда доначалари пишиб қолганига гувоҳ бўлишган. Уни сувга қўшиб ичишганда эса ажойиб ичимлик пайдо бўлган. Бугунги кунга қадар айрим мамлакатларда “Кофе куни” байрам сифатида кенг нишонланиб келинмоқда. Масалан, Коста-Рикада 12 сентябр, Ирландияда 19 сентябр, Японияда эса 1 октябр кунлари қаҳва байрами нишонланади. Шуни ҳам айтиш жоизки, бугунги кунда кофе бизнеси нефтдан кейинги ўринни эгаллаб келмоқда. Ҳозирги вақтда кофе ишлаб чиқариш саноатида 25 миллион нафар ходим фаолият юритади. Эслатиб ўтамиз, қаҳва дамлаш учун энг мақбул ҳарорат 95-98 даража ҳисобланиб, ўта паст ёки юқори ҳарорат ҳам маҳсулот таъмини ўзгартиради. Меъёрида тайёрланган ичимлик эса хуштаъм ва ёқимли бўлади. Маълумотларга қараганда, одамлар томонидан ҳар йили дунё бўйича 2 миллиард 250 миллион финжон қаҳва истеъмол қилинади.\nҲориж матбуоти асосида Дилором Мирҳодиева тайёрлади.\nКофе өсірілетін аймақтар Жана отырғызылған кофе Кофе с молоком\nКофе түрлері мен қайнатудың әдістері[өңдеу]


13:38 / 22.02.2016 | eski savollar | 1729\n“Ҳужурот” сураси 7-оятида «Билингларки, ичингизда Аллоҳнинг расули бордир» маънолар таржимасига эга ояти кариманинг маънавий жиҳатдан Пайғамбаримиз алайхиссаломнинг ичимизда эканларини тушунамиз. Бундан 3 ойлар чамаси олдинрок «Муҳаммадий мерос» номли саволимга жавоб олган эдим. Жавобларни ўқиб, юқоридаги ояти кариманинг маъноси билан танишиб, Пайғамбаримиз алайхиссалом нафақат маънан, балки жисман(моддийан) ичимизда деб эътиқод қилсак, ақийдага хилоф бўлмайдими?\nАгар бу гапдан “Расулуллоҳ соллаллоҳу алайҳи васаллам ҳам ҳамма жойда ҳозиру нозир” деган нарсани эътиқод қилинса, бу куфрдир. “Баъзи бир хос жойларга ҳозир бўладилар” дейилинса, бунга на оятдан ва на ҳадисда бирор далил йўқ. Расулуллоҳ соллаллоҳу алайҳи васалламнинг ҳаётлаикларига келсак, у зот ҳозирда Барзахий ҳаётдалар, тирикликлари оятда келган шаҳидларнинг тирикликларидан чандон зиёдадир. У зотнинг жисмлари соғ-саломатлиги тўғрисида “Ер пайғамбарларнинг жасадини емайди” деган ҳадислар келган. Шунингдек пайғамбарларнинг қабрларида намоз ўқишлари ҳам ҳадисларда келган. Бундай тирикликка “Сунани Термизий”да ривоят қилинган қабр ичидаги зотнинг “Мулк” сурасини ўқигани, унинг устига чодир қурган одамнинг эшитгани ҳақидаги ҳадис далилдир.\nАммо : “Машойихларнинг руҳлари доимо ҳозир, билиб туришади” дейиш куфрдир. (Баҳрур роиқ).\nРасулуллоҳ соллаллоҳу алайҳи васалламнинг равзаларига салавотни фаришталар тарафидан етказиб турилиши ҳадисларда зикр қилинган. Вафот этганларга оила аъзолари ҳақида хабар етказилиши ҳам китобларда зикр қилинган. Валлоҳу аълам


R S2021-04-11T10:24:30+05:0011 Aprel, 2021|Олтин қалам|\nИБРАТЛИ ОИЛАНИНГ ФАРЗАНДЛАРИ\nИнсон ҳаётида қувончли воқеалар кўп. Албатта, уларнинг энг шукуҳлиси ҳаётимиз чироғи, умр йўлларимиз давомчиси бўлган фарзандларимиз билан боғлиқ. Ҳа, фарзанднинг дунёга келиши ота-она учун қанчалик фарахбахш бўлса, унинг улғайиш пиллапояларидан юқорилаб бориши, улкан ютуқларга эришиши ҳам шунчалар завқли. Бўйи бўйига тенглашган, юз-кўзларидан навқиронлик уфуриб турган фарзандининг ҳаётда эришаётган ҳар бир муваффақияти унинг келажаги учун тамал тоши бўлишини ҳис қилаётган ота-оналар дунёдаги энг бахтиёр инсонлардир.\nСирдарё вилоятнинг, Сардоба туманида истиқомат қилиб келаётган Толиб ака ва Насиба опа Омоновлар ҳам бугун фарзандлари туфайли ана шундай бахтга эришган инсонлар. Уларга маҳалладаги катаю кичик – ҳамма ҳавас қилади, улар каби бўлишга интилишади. Чунки бу инсонлар вояга етказган фарзандларнинг 3 нафари бугун ҳарбий хизматчи!\nОдатда бирор оила ҳақида гапирилганда энг аввало унинг устуни бўлган оталар тилга олинади. Уларнинг фарзанд тарбиясидаги меҳнати эътироф этилади. Мен бу сафар мазкур анъанадан бироз чекинган ҳолда дастлаб оила бекаси, мўътабар она, жаннати аёл – Насиба опа ҳақида гапиришни лозим топдим. Бундан Толиб ака хафа бўлмайди, деб ўйлаймиз. Нега дейсизми? Бу саволга жавобни қуйидан топасиз.\n“Тўнғичим – суянган тоғимиз”\nУ дунёга келганда ота-онаси ризқли, насибали бўлсин, деб Насиба исмини қўйдилар. Туғилибоқ яқинларига бир олам қувонч улашган қизалоқ балоғатга етган сари меҳрибонлиги, хушмуомалалиги билан атрофдагиларнинг ҳам муҳаббатини қозонди. “Уни ким келин қилсаям бахти кулади”, деб алқарди кайвонилар. “Қанийди Насиба опамга ўхшасам”, дейишарди қишлоқдаги ёш қизлар. Йиллар ўтиб Насиба ҳам ойдай келин бўлди. У келин бўлиб тушган оила ажойиб эди. Қайнонаси шунчалар яхши эдики, келинини кафтида кўтарарди. Қайнотаси ширинсўз, турмуш ўртоғи эса меҳрибон. Насиба аслида шундай бахтни орзу қилганди. Келинчак бунинг учун тақдиридан жуда-жуда миннатдор эди…\n…Ўшанда беш ойлик келинчак эди. Оила бошига оғир кулфат тушди – қайнопаси оламдан ўтди! Бу айрилиқ марҳуманинг яқинлари учун оғир жудолик бўлди. Айниқса, ота-онаси ёмон куйди. Энг ачинарлиси, тўрт ойлик гўдак – Элёрбек етим қолган эди. Энди унга ким ғамхўрлик қилади? Ким уни ўз онасидай парваришлайди? Марҳуманинг маракалари ўтгандан сўнг қариндош-уруғлар йиғилиб шу масалани муҳокама қилиш учун уларникига йиғилишди. Маслаҳат берувчилар кўп бўлди. Лекин ҳеч ким болани бағрига олишни истамасди. Кимдир “гўдакни меҳрибонлик уйига бериш керак”, деди ҳатто.\nБу гап-сўзларни бир четда кузатиб ўтирган Насиба охири чидолмади. Шарт ўртидан туриб:\n– Гўдакни мен олай, – деди ялинчоқ овозда.\nДаврада ўтирганлар илкис бош кўтариб ҳайрат билан овоз келган томонга қарадилар. “Ие, бунинг ўзи ҳали гўдак-ку”, деди ўтирганлардан бири (Чунки бу пайтда Насиба эндигина ўн еттини ҳатлаб ўн саккизга кирганди). Бу гапни ўзича тушунган келинчак нажот истаб қайнона-қайнотасига қаради.\n– Энажон, хўп денг, мен эплайман. Болаларни жуда яхши кўраман. Уйда укаларимниям ўзим кўтариб катта қилганман. Йиғлатмайман, касал қилмайман, – деди кўзларига ёш тўлиб.\nКимдир у деди, яна кимдир бу. Хуллас, болани Насибага беришди. Келинчак юраги ҳапқириб, ўзгача меҳр билан гўдакни бағрига олди. У шу куни илк бор ОНАлик бахтини туйди!\n– Бошида бироз қийналганман, – дейди Насиба опа ўша кунларни хотирлар экан. – Чунки у вақтларда бир марталик тагликлар йўқ эди. Қийинчилик айниқса, қишда билинарди. Свет ўчиб қоларди. Қоронғуда кечаси туриб сут иситиб бериш, тагликларни тез-тез алмаштириб ювиш керак. Лекин ҳечам малолланмаганман. Қаранг, ростан бола эканман-да, болам йиғласа нега йиғлаяпти деб қўшилиб йиғлардим, кулса кулардим. Орадан бир ярим йил ўтиб ўзим ҳам ўғилли бўлдим: Бегзод туғилди. Шундаям Элёрдан меҳрим узилмади. Чунки у менинг тўнғич фарзандим. Кейин бирин кетин яна уч ўғилли бўлдик. Уларга Бунёд, Анвар ва Дилмурод деб исм қўйдик. Укаларини катта қилишда Элёр ҳар доим менга кўмакчи бўлди. Мен бир умр Элёримнинг кўнглини ўкситмасликка интилдим. Унга бор меҳримизни бердик. Бугун эса у бизга ғамхўр. Бошқа ўғилларим ҳам акаларидан ўрнак олишади-да доим дадаси ва менинг кўнглимга қарайди, авайлайди. Бунинг учун Аллоҳга беадад шукур, дейман.\nВақтлар ўтиб фарзандлар улғайди. Элёр ҳозирда тадбиркорлик билан шуғулланади. Бегзод эса ҳарбий хизматчи. У айни кезда Термиз шаҳрида хизмат қиляпти. Бунёд эса Тошкент ахборот технологиялари университетида таҳсил олган. Ҳозирда Ўзбекистон Республикаси Бош прокуратура ҳузуридаги Мажбурий ижро бюроси Сирдарё вилояти Сардоба туман бўлим бошлиғи ўринбосари лавозимида фаолият юритади. Анваржон ҳам Ватан посбони. У Ички ишлар академиясини тамомлаган. Айна вақтда Сирдарё вилояти Сардоба туман Ички ишлар бўлими ҳузуридаги тергов гуруҳи терговчиси лавозимида ишлайди. Оиланинг кенжаси – Дилмуроджон эса Ўзбекистон Республикаси олий ҳарбий авиация билим юртининг иккичи курс курсанти. Хуллас, фарзандларнинг ҳаммаси эл-юрт хизматида. Бундан ота-онанинг кўкси тоғ.\n– Улар албатта, бизнинг ва Ватанимизнинг ишончини ёруғ юз билан оқлашга ишонаман, – дейди оила бошлиғи Толибжон ака. – Бугун уч неваранинг буви-бобосимиз. Анваримни яқин кунларда уйлантирамиз. Мен бир нарсадан хурсандманки, ҳамма фарзандим эсли-ҳушли, ақлли бўлиб улғайди. Китобга, билим олишга меҳр қўйди. Мактабда ҳам яхши ўқишди. Устозларидан улар ҳақида ҳеч бир ёмон гап эшитмаганмиз. Шунисига шукур дейман.\n– Қайси фарзандингизда ўзингизнинг характерингизга хос жиҳатларни кўрасиз?\n– Балким гапларимга ишонмассиз, лекин ҳаммамизнинг характеримиз ўхшаш, – дейди Толиб ака жилмайиб. – Мен табиатан оғир-босиқман. Бирор нарсадан жаҳлим чиқсаям атрофимдагиларга билдирмайман. Китоб ўқишни яхши кўраман. Мактабда ҳам яхши ўқиганман. Ҳатто мактабни кумуш медаль билан тамомлаганман. Лекин олий маълумотли бўлолмадим. Мана шу орзуим армонга айланди. Чунки оилавий шароитимиз кўтармаган. Кейин ҳайдовчилик курсида таҳсил олдим. Бир умр шу касб ортидан оила боқдим. Мен нимадан хурсанд бўламан, биласизми? Фарзандларимнинг уч нафари ҳаётини Ватан ҳимоясига бағишлаганидан хурсанд бўламан. Ахир муқаддас китобларда Ватан ҳимояси – муқаддас ва шарафли эканлиги бежизга бот-бот таъкидланмаган. Шунинг учун ҳам Ватан деган инсон ҳеч қачон кам бўлмайди. Ўғилларим ҳам ўзлари танлаган касбни шараф деб билишди. Уларга тилагим, шарафли касбда доим шарафлилар сафида бўлиш насиб қилсин! Улар учун биз дуодамиз.\nСуҳбат чоғида фарзандларнинг қизиқишлари, келажак орзулари билан ҳам қизиқдик. “Мен китоб ўқишни ва йиғишни яхши кўраман. Каттагина оилавий кутубхона ташкил қилганман”, дейди Бунёдбек. “Бўш вақтларимда спорт билан шуғулланаман. Орзуим – ўз соҳамнинг етук мутахассиси бўлиш. Бу йўлда ҳали кўп ўқиб, ўрганишим, тажриба орттиришим керак”, дейди Анваржон терговчиларга хос босиқлик билан. “Мен моҳир учувчи бўламан! Бу менинг болалик орзуим. Ҳозир бор диққат-эътиборимни фақат билим олишга қаратяпман” дейди Дилмурод кўзлари ёниб.\n+а, мардлик, фидойилик, садощат =ам гызал тарбия билан кўнгилга синггади, дейишади. Шунинг учун бўлса керак суҳбатдошларимизнинг интилишлари эзгулик ила қоришиқ. Энг асосийси, қалби бир олам орзу-мақсадларга тўла бу ўғлонларда уларни рўёбга чиқаришга қодир ғайрат ва шижоат ҳам бор. Зеро, мақсад ва интилиш – бу натижа демакдир.\nМайор Гулнора ҲОЖИМУРОДОВА\n“VATANPARVAR” газетаси, № 26, 26 июнь, 2020 йил.\nO'rtacha baholar 3.9 / 5. Baholaganlar soni: 80


Бахтиёр Нуриддинов. Мусаввир (ҳикоя) - www.ziyouz.uz\nБош саҳифа Ўзбек насри онлайн антологиясиБахтиёр Нуриддинов (1972)Бахтиёр Нуриддинов. Мусаввир (ҳикоя)\nУнинг кўзлари чиройли эди.\nСочи қора. Юзи қорамағиз. Худди офтобда пишгандек кўринарди. Кўзлари эса, мовиймиди-ей…\nҲа-ҳа, мовийроққа ўхшарди. Ўт чақнаб турарди ундан. Қарашининг ўзи ҳар қандай юракни беҳаловат қиларди. Ёмонлигидан эмас, яхшилигидан. Эҳтиросга тўла эди у кўзлар. Буни тасвирлаш қийин. Лекин ҳархолда мовийроқ, мовий эмасди.\nУнинг суратини чизишга кўп ҳаракат қилиб кўрди. Бариси –юзи, қоши, сочи доимо ўзи ўйлагандек чиқарди. Фақат кўзлари, унинг кўзларини тасвирлашга нимадир етишмасди. Сирли эди улар. Ҳатто бисотида борки бўёқлардан унинг кўзларини рангини чиқариб бўлмасди. Бугун қанча ҳаракат қилмасин буни эплолмади. Туни билан ишлади. Бироқ ўзи истаган, қалби хоҳлаётган рангни топа олмади. Бироз осмонга – юлдузларга термулиб излади. Ниманидир топганга ўхшади. Фақат у рангни, у чизгиларни эмас. Минг бор хаёлан қиёфасини кўз ўнгига келтирди. Барибир уддалай олмади. Кўзларини, унинг қорачиғларини аниқ эслолмади. Яна бир бор кўрмаса бўлмайди. Уни унутган. Унутгани аниқ. Айниқса кўзларини. Уч йил бўлди кўрмаганига ахир… Кўз олдига келтира олмаяпти. Кўрмасдан чизолмайди.\nХонага ширин, кўнгилларни хушловчи шабада кирди. Дераза пардаси бир қимирлаб жойига қайтди. Гўё унинг ёнига кимдир киргандай бўлди. Тонг яқин. Хонадаги сукунатни “чиқ-чиқ, чиқ-чиқ”лаган товуш бузади. Соат – уйнинг сўфиси деганларича бор. Вақт ўтишидан дарак бериб одамни ҳушёр тортгизиб туради. Қизиқ, соат неча бўлдийкин?.. – хаёлидан ўтказди у. Бутун уйда бешта соат бор. Бири ётоқхонадаги тагкурсида, бири иш столи устида, учтаси эса, деворга осиғлиқ. Ҳаммаси бир-биридан фарқ қилади. Уларнинг қайси бири тўғрилигини билмайди. Ҳар қалай рўпарасидаги — девордагига қарагани маъқул. Йигирмата кам тўрт. Ёнидаги, столдагиси беш дақиқа олдин. Уни спортчи дўсти совға қилган. Доим илгарилаб кетади. Хориждан келтирилган. Шаҳардаги уста соатсозларга созлатган. Барибир тўғриланмади.\nҚолган учтаси неча бўлган экан. Бориб кўрсамикин?.. Нима фарқи бор. Тахминан вақтни билди-ку! Ўзи дунёдаги соатларнинг ҳаммаси ҳар хил. Унда аниқ вақтни билгиси келса барисини солиштиришга тўғри келади. Ғарбда соат неча, шимолда неча?.. Нариги хоналарга чиқишга эриниб турибди-ку! Билмагани маъқул. Шусиз ҳам яшаса бўлади. Бироз чалғиди, ўзини унутди. Ҳамиша шунақа. Вақт фақат чалғитади. Ҳаммани гаранг қилади ёки бир лаҳзада нариги дунёга олиб кетади. Вақт шундай вахший. Ҳеч нимани, ҳеч кимни аяб ўтирмайди. Уни дўсти йўқ. Ушлаб турадиган куч ҳам. Фақат олдинга, олдинга илгарилайди. О, қанийди бардоши етса-ю, уйидаги ҳамма соатларни олиб чиқиб кўчага отса. Вақт бироз тўхтаса. Ёки уни орқага қайтаришни иложи бўлса-да. Йўқ бўлмайди.\nБугун кундузи у билан учрашади. Қаердалигини билади. Шаҳарнинг четидаги уйида. Аниқ ўша жойда. Уни бошқа борар манзили йўқ. Яқинларининг бари юз ўгиришган. Дўстлари ташлаб кетишган. У ожиза, у… Узоқроққа кетишга қурби етмайди унинг. Тезроқ тонг ота қолсайди. Энди қуёшни кўргиси келяпти. Унинг тафтига бироз тоблангиси бор. Шунақа, туни билан совқотди. Тонг шамоли жунжиктирди. Кимнингдир пинжида эркалангиси, оёқларини қучиб, силаб эркалагиси келди. Кўзини уйқу босганди. Ширин хаёллар осмону фалакка олиб чиқиб, элитди. Бироз мизғиди. Тушида севгилисини кўрди. Ўзи ўйлаганидек унинг висолига етгану, мафтункор кўзларига қараб-қараб тўймасмиш. Севгилиси хандон отиб куларкану, бирданига гўзал юзлари ёлмоғизникига ўхшаб ўзгараркан. “Ол-а, тушга нималар кирмайди”, деди ўзига ўзи уйғониб кетиб. Қуёш нурлари кўзларини олиб, чизаётган расми ҳам худди тушида кўрганидек алланечук бир қиёфа касб этиб кетди.\n— Ё алҳазар, ё алҳазар. Астағфурулло, астағфурулло! – деб юборди ҳайратидан.\nЎрнидан туриб ювиниш хонасига борди. Юзларига муздек сув сепди. Бир сесканиб ўзига келди. Сўнг нонушта тайёрлашга чоғланди-ю, қўли бормади. Яхшиси кўчага чиқиб муюлишдаги чойхонада енгилгина у-бу еб тамадди қила қолади. У ерда ҳар куни янги қаймоқ бўлади. Яна иссиққина гижда нон ёпилади. Борди. Чойхоначи уни илиқ кутиб олди. Дарров олдига бир чойнак чой билан, тандирдан эндигина узилган нон олиб келиб қўйди. Таниш ҳид… Худди онасининг ўзи тандирдан энди узиб олдига қўйгандек димоғини эркалади. Болалигини эслатди.\nБироздан кейин чойхоначи лапанглаб, эҳтиёткорлик билан кўтариб сопол косада янги қаймоқ келтирди. Унинг кўзлари қувнаб кетди. Иштаҳаси очилди. Чойнак, пиёла, косадан бошқа чойхоначи олиб келган бари нарсаларни паққос туширди. Қорни тўйиб лаззатланди. Вужудида қандайдир тин туйди. Роҳатбахш шабада юзларини силаб ўтди. Туни билан танасини босиб турган чарчоқдан асар ҳам қолмади. Тўйиб-тўйиб тоза ҳаводан нафас олди. Олдига чойхоначи келди. Унинг елкасида сочиқ, қўллари кўксида, тавозе билан турарди. У бу лаззатларга ҳақ тўлаши керак эди. Уларнинг ҳаммаси атига бир пул. Дунёда энг арзон нарса бу лаззатланиш, завқланиш бўлса керак. Қувончга ҳатто пул ҳам тўламайсан, деб ўйлади. Қитмирлиги тутиб, ўзига умид билан қараб турган чойхоначига салмоғидан кўпроқ ҳақ тўлади. Чойхоначи шу заҳотиёқ пулларни санаб, ортиғини қайтариб берди.\n— Кўп бериб юборибсиз, — деди унга қатъий.\n— Олинг, мен розиман, — деди хурсандчилик билан чойхоначига. – Менга яхши хизмат қилдингиз.\n— Бу мени ишим. Ортиғи керакмас.\nЧойхоначининг гапларидан у яна ҳам ҳайратланди. Ҳаммаси ўзи ўйлаганидек бўлиб чиққанди. Ундан қувончу шодликка ҳақ олишмади. Ҳаёт жуда ҳам завқли ва гўзал кўринди кўзига. Мана шундай кайфиятда севгилиси яшайдиган даҳага келиб қолганини ҳам билмай қолди. Вақт чопқиллаб бир зумда ўтар эди. Қаршисида ўзи учун қадрдон бўлиб қолган унинг уйи турарди. Ҳаммаси таниш, аввалгидек. Ҳеч нарса ўзгармаган. Ўша йўлак, ўша дарахтлар… Унинг ўзи-чи? Буни билмайди. Секин уйнинг деразаси томон юрди. Ҳеч ким кўринмади. Шарпа берди. Кимдир пешвоз чиқиб уни кутиб олишларини истади. Аммо ундай бўлмади. Эшик олдига келиб тирқишидан қаради. Бирон зотдан дарак йўқ. Юраги ҳаприқди. У томон талпина бошлади. Уни кўргиси келарди. Эшикни аста тақиллатди. Ичкаридан кимнингдир эринибгина юргани эшитилди. Бу ўша. Қадам олишларидан сезди. Худди ўзи. Ҳозир эшикни очиб ҳайрон қолади. Кўз ёши қилади. Қувонганидан бўйниларига осилиб эркаланади.\nЎйлаганларининг барини тескариси бўлди. Эшик очилди. Остонада бир дунё бўлиб у турарди. Анча тўлишган. Қовоқлари шишган. Эгнидаги енгилгина шойи кўйлак бутун жисмини унга кўз-кўз қилади. Олдинги латофат, аввалги жозибадан асар ҳам қолмаганди. Ҳали уйқуси очилмаган кўзлари билан, унга бошдан оёқ разм солиб чиқди. Уятсизларча кўзларини лўқ қилиб:\n— Тонг саҳардан қайси қурумсоқ экан, деб ўйлабман. Бу ёққа келмас эдингиз-ку. Нима, ёмонроқ туш кўрдингизми?.. – деди худди ҳар куни бир бор кўрадиган таниши мисол унга иршайиб.\nБу саволдан у бутунлай гарангсиб қолди. Тили танглайига ёпишгандек эди. Унга нима бўлди. Ким бу?.. Нега бунақа гапиради. Наҳотки унинг ўзи. Калласида хотиралар… Ширин туйғулар. Ҳаммаси ғовлаб кетди. Ҳеч нимани илғаб бўлмаяпти. Қанийди қаршисида турган бошқа бир аёл бўлса… Кўриб турганларининг ҳамммаси туш бўлсайди.\nЙўқ. Афсуски унинг ўзи эди. Куну тун унга ҳаловат бермаган, ойлар, йиллар давомида кутиб яшаган севгилиси, муҳаббати.\nҲа-ҳа, у ўша эди.\nУйга қайтар экан қалбида унга тинчлик бермай келаётган туйғулар бир-бири билан тортишарди. Наҳотки уч йил унинг васлида яшади. Ҳар кун уни қўмсади. Унга етишмоққа ҳаракат қилди. Бу унчалик қийин эмасди. Йигирма чақиримгина йўл. Манзили ҳам аниқ эди. Кечириш керакми ёки унутиш?.. Билмайди. Бу икки хилқатнинг ўртаси нега бунчалар тубсиз чоҳ бўлмаса.\nУ устахонасига қандай қайтганини билмади. Кира солиб қўлига мўйқаламини олди. Барини, бугун гувоҳи бўлган ҳамма нарсаларни тасвирлашни хоҳларди. Шундай ҳам қилди. Сийдам матони ҳар-хил бўёқлар билан бўяй бошлади. Тинмай чизарди. Ҳамма-ҳаммасини жон-жаҳди билан акс эттиришга ҳаракат қилди. Лекин унга эски хотиралар ҳалал берарди. Уларни барчасини унутишни истади. Уни эслатувчи барча нарсаларни, ҳатто уч йил давомида чизган унинг қиёфасини ҳам йиртиб ҳовлига улоқтирди. Куну тун ишлаб чиқди. Саҳарга яқин кўнгли хоҳлаган, бир неча йил уни беҳаловат қилган, бугун эса жисму жонига малҳам бўлувчи янги бир сурат яратди. Излаган чизгиларини топган эди. Мана улар…\nАёлнинг қоп-қора, узундан-узун сочлари мисол зим-зиё тун. Илонизи йўллар. Ўн беш кунлик ойнинг акси тушган кўл. Ойдинда очилиб, ботқоқликка гўзаллик бахш этиб, товланиб турган оппоқ нилуфар гуллари. Уларнинг орасидан меҳр билан боқиб турган алланечук ранглардаги кўзлар акс этган эди.\n2012 йил, 5-сон «Гулистон» журнали.\n← Аввалги Аввалги Тўрсимон бозор таҳдиди\nКейинги → Кейинги: Бахтиёр Нуриддинов. Ота ва ўғил (ҳикоя)


Замонавий ахборот технологиялари — самарали мулоқот воситаси\nБугун ахборот технологиялари кириб бормаган соҳа қолмади. Қайси бир жабҳани олмайлик қулайлик, ошкоралик ва тезкорлик бобида замонавий ахборот технологиялари янгиланишларнинг муҳим омилига айланиб бораётир. Шу боис юртимизда иқтисодий -барқарорлик, ижтимоий фаровонликни таъминлаш, аҳоли турмуш даражасини янада ошириш учун барча жабҳага ахборот-коммуникация технологияларини кенг жорий этишга алоҳида аҳамият берилмоқда.\nФуқаролар учун яна бир қулайлик\nЎзбекистон Республикаси Олий Мажлиси Инсон ҳуқуқлари бўйича вакили (омбудсман)нинг янгиланган расмий веб-сайти ва виртуал қабулхонаси ишга тушди.\nОҳангарон туманидаги “Оҳангаронцемент” қўшма корхонаси жамоаси маҳсулот сифатига алоҳида эътибор қаратмоқда. Шу боис бу ерда тайёрланаётган қурилиш ашёсига талаб ортиб бораяпти.\nХалқ ардоғида яшаш — улуғ бахт\nНодавлат таълим муассасаларини ривожлантириш истиқболлари муҳокама қилинди\nМамлакатимизда ёш авлодга пухта таълим бериш, уларни жисмоний ва маънавий етук инсонлар этиб тарбиялаш масалаларига, шунингдек, ёшларга доир давлат сиёсатини бугун замон талаб қилаётган юксак даражага кўтаришга энг устувор вазифа сифатида қаралмоқда.


Украина Абдуллажоновни Тожикистонга бермади\n06 декабр 2020, Тошкент вақти: 03:21\nТожикистон собиқ бош вазири Абдумалик Абдуллажонов 58 кунлик ҳибсдан сўнг Киевдаги тергов изоляторидан озод қилинди. Украина Бош прокурори қарорига кўра, Абдуллажоновнинг АҚШдан бошпана олган сиёсий қочқин экани тасдиғини топгач, у қўйиб юборилган.\nТожикистон Президенти Эмомали Раҳмонга мухолиф бўлган мамлакат собиқ бош вазири Абдумалик Абдуллажонов 4 апрел куни Киевдаги тергов изоляторидан озод қилинди.\nУкраина Бош прокурори унинг озод қилиниш ҳақидаги қарорга имзо чекар экан, Абдуллажоновни Тожикистонга экстрадиция қилиш ҳақидаги сўровни ҳам рад этди.\nТожикистондаги “Перспектива плюс” халқаро ташкилотининг раҳбари Ойнихол Бобоназарованинг Озодлик радиоси тожик хизматига айтишича, Украина зиммасига олган халқаро мажбуриятларни бажарган.\n“Украина Абдуллажоновни Тожикистонга экстрадиция қилмайди. Бу билан мамлакат ҳукумати зиммасидаги халқаро мажбуриятларни бажарди ва Европа Иттифоқи ҳамда халқаро ташкилотлар билан алоқалари ёмон бўлишини истамади. Чунки, Абдуллажонов АҚШда яшаётган сиёсий қочқин", деди Ойнихол Бобоназарова.\nАбуллажоновнинг адвокати Андрей Федурнинг айтишича, энди унинг ҳимоясидаги шахсга ҳеч қандай хавф-хатар йўқ. Лекин, Абдуллажонов яқин соатлар ичида унга 1999 йилда сиёсий бошпана берган АҚШга учиб кетади.\nАбдумалик Абдуллажонов АҚШнинг Лос-Анжелес шаҳридан учиб келган пайтида 5 февралдан 6 февралга ўтар кечаси Киевнинг "Бориспол" халқаро аэропортида Интерпол сўрови асосида ҳибсга олинган эди.\n64 ёшли Абдумалик Абдуллажонов 1992 йилда Тожикистон Бош вазири бўлган. Бир йил бу вазифада ишлагандан сўнг Тожикистоннинг Россиядаги элчиси бўлган.\n1994 йилги президентлик сайловида Абдуллажонов Тожикистоннинг амалдаги Президенти Эмомали Раҳмонга муқобил номзод бўлган.\nБу сайловда Раҳмон ғалаба қозонгандан сўнг, Абдуллажонов уни сайлов натижаларини сохталаштирганликда айблаган эди.\n1994 йилнинг охирида Абдуллажонов Тожикистонни бутунлай тарк этди.\nТожикистон Бош прокуратураси Абдуллажоновга президент жонига суиқасд қилиш, 1998 йилда Сўғд вилоятига уюштирилган исёнчи тожик полковниги Маҳмуд Худойбердиев билан ҳамкорлик қилиш ва давлат тўнтаришига уриниш каби айбловлар қўйган.\nАбдуллажонов 2013 йил ноябр ойига мўлжалланган Тожикистондаги президентлик сайловида қатнашиш ниятини билдирган, бироқ мамлакатда узоқ вақт яшамагани боис ҳар қандай муқобил номзодни дастаклашга рози бўлган.


Истанбулда яна бир черков масжидга айлантирилади - Hidoyat.uz\nИстанбулда яна бир черков масжидга айлантирилади\nАсосий саҳифа Янгиликлар Дунё янгиликлари Истанбулда яна бир черков масжидга айлантирилади\nЧоп этилди Avgust 22, 2020 Истанбулда яна бир черков масжидга айлантириладиda fikr bildirishni o'chirish\nИстанбулдаги яна бир Византия черкови масжидга айлантирилади. Бу ҳақда Hurriyet газетасига таяниб, islam.ru сайти хабар берди. Туркия Президенти Ражаб Тоййиб Эрдўғон Хор монастири сифатида танилган черков музейини масжидга айлантиришни буюрди. Ҳозирги кунда минг йиллик тарихга эга бўлган ушбу бино музей ҳолатида эканлиги маълум қилинган. Ушбу масжид бир ойдан камроқ вақт ичида ўз фаолиятини бошлаши кўзда тутилмоқда. Шунингдек, бу ерда намоз ибодати сентябрь ойи охирида ўқилиши режалаштирилган. Аллоҳ таоло ушбу масжидни тез кунларда мўмин мусулмонлар учун ибодат масканига айланишини осон ва хайрли қилсин!\nСметанали соусда қовоқча ва помидор қўшиб — паприкаш тайёрлаб кўринг\nШоир отда, жиловдор ким?


Ўтмишда гоҳ Гава, гоҳ Суғда, гоҳ Наутака, гоҳ Кеш номини олган мазкур шаҳар Юртбошимиз томонидан “Қашқа воҳасининг зумрад гавҳари” деб таърифланган. Бинобарин, истиқлол туфайли Шаҳрисабзнинг 2700 йиллиги нишонланиши етти иқлимга таърифи кетган шаҳарни бутун дунёга яна бир марта овоза қилди. Кўҳна Шарқ архитектураси дурдоналари ҳисобланган кўплаб обидалар, миллий меъморчилик ёдгорликлари ЮНЕСКОнинг Бутунжаҳон маданий мерос объектлари рўйхатига киритилгани жаҳоний эътирофнинг ёрқин далилидир.\nАйни пайтда бу ерда улкан бунёдкорлик ва ободонлаштириш ишлари олиб борилмоқда. Вазирлар Маҳкамасининг 2014 йил 20 февралдаги “Қашқадарё вилоятининг Шаҳрисабз шаҳрида объектларни қуриш ва реконструкция қилишга доир комплекс чора-тадбирлар дастури тўғрисида”ги қарорига асосан, ҳудудни архитектуравий режалаштириш, қиёфасини яхшилаш мақсадида 36 та объектда 97,5 миллиард сўмлик бунёдкорлик ишлари амалга оширилиши белгиланган. Хусусан, шу кунларда Оқсарой мажмуасини Дорут-тиловат ва Дорус-саодат мажмуалари билан бирлаштирувчи хиёбонда иш қизғин. Бу ердаги одам нафасини қайтарадиган бетон майдонлар ўрнида гулзорлар билан ўралган яшил ҳудуд барпо қилинмоқда. Бу эса шаҳар марказида ўзига хос микроиқлимни вужудга келтиради. Ҳозир хиёбон атрофидаги Маданият саройи, “Чорсу” деҳқон бозорида реконструкция ишлари якунига етиб қолди.\nБиласиз, Шаҳрисабзга келаётган сайёҳлар зиёрат ва саёҳатни Соҳибқирон Амир Темур ҳайкали пойидан бошлашади. Шу боис унинг атрофи Ҳукумат қарори билан тасдиқланган бош режага кўра, тубдан ўзгартирилмоқда. Хиёбондан Дорут-тиловат мажмуаси ҳудудигача бўлган кўчалар энг замонавий тунги ёритиш мосламалари билан жиҳозланди. Яшил майдонларнинг суғориш тизимлари ҳам бутунлай янгиланди. Дастур асосида Абдушукур оғолиқ мадрасаси, Кунчиқар, Ҳовузак Мардон, Молик Аждар масжидлари, Коба карвонсаройи ва яна 7 та тарихий аҳамиятга эга бўлган иншоот қайта таъмирланиб, ўзгача қиёфа касб этиши кўзда тутилаётир. Бошқача айтганда, Амир Темур майдони, унинг ён-атрофини янада кенгайтириш, мазкур ҳудуддаги тарихий обидаларни боғлаб турадиган янги, гўзал хиёбон барпо этиш орқали бу маскан меъморий мажмуага айланмоқда.\nМустақиллик йилларида юртимизда йўл инфратузилмасини такомиллаштириш, янги автомобиль йўлларини қуриш, таъмирлаш ва реконструкция қилиш борасидаги ислоҳотлар аҳолига катта имконият ва қулайликлар туғдираяпти. Хусусан, Шаҳрисабзнинг йўл-транспорт инфратузилмасини яхшилаш мақсадида 2014 — 2018 йилларда 560 миллиард 300 миллион сўмлик иш бажарилиши белгиланган. Айни пайтда Қаршидан Шаҳрисабзга олиб борадиган йўлнинг дастлабки қисми ҳамда Кичик ҳалқа йўлида кенг кўламдаги қурилиш ишлари давом этмоқда.\n— 6 тасмадан иборат Кичик ҳалқа йўлида асфальт қопламанинг асоси мустаҳкамланмоқда, — дейди Чироқчи йўл хўжалиги фойдаланиш-таъмирлаш корхонаси раҳбари Баҳодир Қулбулов. — Бу эса кейинчалик йўл бузилишининг олдини олади. Ушбу трасса бўйлаб 8 та жойда турли кабеллар, ичимлик суви тармоқлари олиб ўтишга мўлжалланган ускуналар ўрнатиб чиқилди. Йўлнинг сифатли, узоқ йиллар хизмат қилиши учун унинг четига лотоклар ётқизилди. Мазкур йўлнинг Қарши — Шаҳрисабз қисмидаги 4 тасмали йўналишида ётқизилаётган 27 сантиметр қалинликдаги бетон қопламаси эса унинг мустаҳкам бўлишини, юк машиналари қатновига бардошлилигини таъминлайди.\nШу кунларда Ипак йўли кўчаси ҳам бутунлай ўзгача қиёфа касб этаётир. Ушбу ҳудудда тижорат банклари буюртмаси асосида қад ростлаётган 16 та кўп қаватли уйнинг биринчи қаватидан савдо дўконлари, маиший хизмат кўрсатиш шохобчалари ўрин олади. Бу уйларда аҳоли учун барча қулайлик яратилиши кўзда тутилган. Дўстлик маҳалласида тикланаётган замонавий кўп қаватли уй эса “Камолот” ёшлар ижтимоий ҳаракати фаоллари учун мўлжалланган.\n— Бу уй ҳозирги замон ёшларига мос, ўзига хос услубда шинам ва чиройли қилиб лойиҳалаштирилган, — дейди Қашқадарё темир йўл қурилиш ва таъмирлаш бошқармаси иш бошқарувчиси Шавкат Азимов. — Энг муҳими, бу иморат ҳам янгиланаётган ва яшараётган Шаҳрисабз кўркига кўрк бўлиб қўшилади.\nДастурда шаҳарнинг муҳандислик тизимларини модернизация қилишга ҳам алоҳида эътибор қаратилган. Шунга кўра, шаҳардаги газ таъминотини яхшилаш мақсадида 2014 йилнинг ўзида 13 километр газ тармоқларини қуриш ва реконструкция қилиш, 15 дона газ тақсимлаш шохобчасини алмаштиришга киришилди. Ҳозирги кунгача 8 та ўрта босимли газ тақсимлаш шохобчаси юқори босимлисига алмаштирилиб, Синабоғ, Дўстлик, Маърифат каби бир қанча маҳаллаларда табиий газ таъминотини яхшилаш мақсадида 4,6 километрлик қувурлар тортилди.\nДастур доирасида Осиё тараққиёт банки кредити асосида 129 километрлик “Қарши — Шаҳрисабз” автомагистрали тўрт тасмалига айлантирилмоқда. Шаҳарнинг Беруний, Низомий, Пахтакор кўчаларининг 8,5 километрлик қисми бутунлай янгиланаётир. Жами 150 километрлик ички йўллар кенгайтирилаяпти. Шунингдек, “Шаҳрисабз” бош автобекатини қайта реконструкция қилиш, “Гулистон” массивида янги автобекат қуриш ишлари амалга оширилади. Ички йўлларда йўловчиларга хизмат кўрсатиш мақсадида 95 та “Isuzu” русумли автобус сотиб олиш режалаштирилган. Бу, албатта, шаҳар аҳолиси учун янада қулайлик яратади. Келгусида шаҳар кўчаларида электромобиллар қатновини йўлга қўйиш, сайёҳлар учун алоҳида йўналишлар ташкил этиш ҳам дастурдаги чора-тадбирлар режасига киритилган.\nҲукумат қарори асосида шаҳардаги доим гавжум бўладиган деҳқон бозори “Шарқ” бозорига айлантирилмоқда. Республика шаҳарсозлик илмий тадқиқот институти мутахассислари томонидан лойиҳалаштирилган янги бозорда кенг ва замонавий расталар, маҳсулотлар учун совутқичли хоналар, ичимлик сув узатиш минораси, 300 та автомашинага мўлжалланган тўхташ жойи ва бошқа инфратузилма иншоотлари қурилиши амалга оширилади. Бошқача айтганда, “Шарқ” бозори ўз исмига монанд, барча қулайликка эга бўлган янада обод масканга айланмоқда.\nЭзгу ташаббус билан амалга оширилаётган бундай бунёдкорлик ишлари Шаҳрисабзнинг нафақат мамлакатимиз, балки минтақадаги энг гўзал ва обод шаҳар, сайёҳлар оқими тўхтамайдиган доимий гавжум ҳамда йирик туризм маркази, таъбир жоиз бўлса, Марказий Осиёдаги асосий шаҳри азимлардан бири бўлишига хизмат қилаяпти.\nМазкур рукндаги бошқа мақолалар: « Ораста, зукко, ташаббускор\tЭнг қудратли омил »


“Долзарб 40 кунлик” - Мирзиёев йилига 200 миллион туп дарахт экишни буюрди\n20 май 2022, Тошкент вақти: 22:15\nноябр 04, 2021\nЎзбекистонда президент кўрсатмаси ортидан арча кўчати экиш авжида.\nЎзбекистон президенти Шавкат Мирзиёев “Яшил макон” лойиҳаси доирасида мамлакатда йилига 200 миллион туп дарахт ва бута кўчатларини экишни буюрди.\nУ, шунингдек, дарахт экиш бўйича “долзарб 40 кунлик” ҳам эълон қилди.\n2 ноябрь кунги ҳукумат мажлисида Мирзиёев дарахт экишни давлат сиёсати даражасига кўтаришини таъкидларкан, бу билан мамлакатдаги яшил майдонларни ҳозирги 8 фоиздан 30 фоизга оширишни режалаётганини айтди.\n“Шунча йилларда “қоғозда” экилган дарахтларни ҳисобласа, Ўзбекистонда бўш жой қолмаслиги керак эди. Тизим, қаров бўлмагани учун экилганининг ҳам кўпи қуриб кетди. Бугунги ва келгусидаги экологик вазиятни инобатга олиб, дарахт экишни давлат сиёсати даражасига кўтараяпмиз”, – деди Шавкат Мирзиёев.\nМирзиёевнинг сўзларига кўра, янгидан барпо этиладиган яшил майдонларни парваришлаш туман ва шаҳар ҳокимликлари зиммасига юкланади.\nБунинг учун қаердан қанча маблағ ажратилиши маълум эмас.\nҲукумат мажлисидан бир кун ўтиб баъзи вилоятларда кўчат экиш кампанияси бошлаб юборилди.\nОзодликка жўнатилган суратларда бюджет ташкилотлари ходимларининг кўчат экишга жалб этилганини кўриш мумкин.\n“Кўчатларни парваришлаш ҳам ҳокимликларга топширилдими, демак, ўқитуви ва шифокорлар қиладиган иш яна биттага кўпайди. Ҳозирда бизга тошириқ бериляпти, ўнтадан кўчат экишга”, - дейди Навоий шаҳридан Озодликка боғланган мактаб муаллими.\nЧинорлар ўрнига арча\nЎзбекистонда сўнгги 10 йилда юз йиллик азим дарахтлар шафқатсиз кесиб ташланди.\n2009 йили Амир Темур хиёбонидаги ёши бир асрдан зиёд бўлган улкан дарахтларнинг таг-томири билан қўпорилгани Ўзбекистон ичкариси ва хорижда кўпчиликни ғазаблантирганди.\nТошкентда чинорлар кесилишидан норози аҳоли кўчага чиқди\nДарахтлар қирғини ижтимоий тармоқларда кескин норозиликларга сабаб бўлиб келади.\nШаҳар ва туманлар марказларидаги бу ваҳшийликлар ўша ҳудудларни ободонлаштириш эҳтиёжи билан тушунтирилади.\nАйни пайтда кесилган чинор ва каштанлар ўрнида нинабаргли дарахт кўчатлари экилаётгани ҳам эътирозларга сабаб бўлмоқда.\nЖазирама иссиқда арча экилаётгани кўзбўямачилик деб қораланди\nТошкентлик фаол Фарида Шариф дарахтларнинг кесилишидан манфаатдор гуруҳлар бор, деган фикрда:\n“Ҳукуматнинг ҳар бир баландпарвоз қарори ортида пул туради. Йилига 200 миллион дарахт экамиз деяптими, демак бунинг учун давлат миллардлаб сўм пул ажратади. Баъзи гуруҳлар кесилган чинорлар ўрнига хориждан игна баргли дарахтлар олиб келишдан манфаатдор. Балки шу кесилган дарахтлар ёғочидан тайёрланган мабел қайсидир амалдорнинг уйини безаб тургандир. Халқ эса чиллада соя тополмайди. Бу жуда ачинарли”, - дейди Фарида Шариф..\nЎзбекистон Ўрмон хўжалиги давлат қўмитасининг Чўлланиш ва қурғоқчиликка қарши курашиш бошқармаси мутахассиси ҳам Озодлик билан суҳбатда игна баргли дарахтлар маҳаллий иқлимга тўғри келмасилигини тасдиқлайди.\n“Марказий Осиё ва Ўзбекистон қуруқ ўлка, ёғингарчилик кам бизда. Дарахтли жойлар ҳам кам, ўрмон билан қопланганлик миқдори етти ярим фоизни ташкил этади. Бизда манзара учун баъзи жойларда экиш мумкин, лекин махсус қаров керак бўлади. Қаров бўлмаса, қуриб қолади. Шунинг учун чинор экиш керак, эман дарахти бор, уни экиш керак”, дейди Ўзбекистон Ўрмон хўжалиги давлат қўмитаси мулозими.\nУнинг сўзларига кўра, Ўзбекистоннинг ички иқлими ҳам ранг-баранг.\n“Фарғона бошқа Хоразм бошқа, Сурхондарё, Қашқадарё бошқа иқлим. Ҳар бир ҳудуд иқлимини, денгиз сатҳидан паст баландлигини эътиборга олиш керак дарахт экканда. Тошкент вилояти ер шароити шўрланмаган. Сурхондарёга қрим қарағайи тўғри керлиши мумкин, манзара учун экса бўлади. Лекин ҳамма жойни игна баргли дарахтлар билан тўлдириш нотўғри”.\nАввалроқ тармоқларда Ўзбекистондаги турли ҳудудларнинг 2000-йиллар боши ва 2020 йилда сунъий йўлдошдан олинган тасвирлари эълон қилинганди. Суратларда яшил ҳудудлар кескин қисқаргани кўринади.\nСунъий йўлдошдан олинган суратларда яшил ҳудудлар кескин қисқаргани кўринади.\nСуратларни эълон қилган блогерлар Ўзбекистондаги саҳролашиш даражасидан хавотир билдиришган ва ҳукуматни нафақат табиий омиллар, балки инсон қўли, хусусан, амалдорларнинг масъулиятсизлиги натижасида юзага келаётган офатни бартараф этиш юзасидан шошилинч чоралар кўришга чақирганлар.\nЎзбекистон президенти Шавкат Мирзиёев 2019 йилдаги фармони билан қимматбаҳо навли дарахтларни кесишга мораторий эълон қилган: 2019 йил 1 ноябрдан 2020 йил 31 декабргача ваколатли давлат органларига давлат ўрмон фондига кирмайдиган дарахтлар ва буталар қимматбаҳо навларининг кесилишига рухсатнома беришни ман этган эди.\nПрезидент эълон қилган мораторий бузилди: Самарқанднинг Пастдарғомида 50 ка кирган 16 та арча кесилди\nПрезидент тақиқига қарамай қадим дарахтларнинг кесилиши пойтах Тошкент ва бошқа вилоятларда кузатилди.\nОҳирги холатлар шу йилнинг июль ва сентябрь ойларида Сурхондарёнинг Денов ва Шўрчи туманларида рўй берди.\nШўрчи туманида ҳокимнинг сохта ҳужжатларга асосланиб чиқарган қарори ортидан М41 автомобиль йўли ёқасидаги тутзордан 160 туп дарахт кесиб ташлангани шов-шув бўлди.\nБундан олдин айни туманда 30 йиллик арчаларни кесиб, сотган мактаб раҳбарияти жаримага тортилган эди.\nЎзбекистонда давлат ўрмон фондига кирмайдиган дарахт ва буталарнинг қимматбаҳо навлари кесилишига жорий этилган мораторийнинг амал қилиш муддати 2021 йил 31 декабргача узайтирилган.\nМирзиëев ислоҳотлари: Дарахтни ҳоким кесиб, лочинни шаҳзода овлаб, жазони Экоқўмита олди\nЎзбекистонда экология полицияси ташкил этилади\nҚаршида боғи бузилганидан норози аҳоли йўлни тўсди. Экология дарахтларни қўпоришга рухсат бермаган (ВИДЕО)


Ақидапараст оқимларнинг соҳта ғояларидан жамият ва ислом динини ҳимоя қилиш — муқаддас бурчимиздир. — Zamaxshariy.uz\nАқидапараст оқимларнинг соҳта ғояларидан жамият ва ислом динини ҳимоя қилиш — муқаддас бурчимиздир.\n6 августа, 2018 admin Без рубрики\nИстиқлолимиз шарофати билан, шукрки, диний ва миллий қадриятларимиз қайта тикланди. Мамлакатимиз моддий ва маънавий жиҳатдан кун сайин тараққий этаётир. Лекин, афсуски бу неъматлардан фойдаланиб, ношукрлик қиладиганлар ҳам учраб турибди. Айникса, бузғунчи ва мутаассиб оқимларнинг ботил ақидаларига эргашиб, залолатга кетганларнинг ҳам борлиги кишини ранжитади. Халқимизни бундай кимсаларга эргашиб кетмасликлари учун уларни тўғри йўлга солиш, биз уламолар ва маърифат аҳлининг юксак вазифасидир.\nЖаноб Пайғамбаримиз (САВ) ўзларидан кейин адашган фирқалар пайдо бўлишидан огоҳлантирганлар. Ушбу оқимлар томонидан ғаразли талқин қилинаётган ҳижрат, жиҳот ва такфир тушунчалари аслида қуйидагича изоҳланади.\nҲижрат масаласида. Ҳижрат кўчиш, тарк этиш демакдир. У икки хил бўлади. Биринчиси: фарз ибодатларини бажаришга умуман имкон бўлмаганда, зулмлар кўпайганда дин ва ҳаёт муҳофазаси йўлидаги маконий ҳижратдир. Иккинчиси: гуноҳ – маъсиятларни тарк этиш. Шу маънодаги Муҳаммад (САВ) нинг бир қатор кўрсатмалари баён қилинган. Жумладан, Ибн Умар (РА) дан ривоят қилнган ҳадисда : “Ҳижратнинг энг афзали – Аллоҳ таола қайтарган нарсани тарк этмоқдир”, дейилади (Имом Аҳмад ривояти)\nЖиҳод масаласи. Ушбу сўз “ғайрат қилимоқ”, “бор кучини сарфламоқ”, “курашмоқ” каби маъноларни англатади. Илгари “жиҳод” дейилганида Исломни ҳимоя қилиш ва ёйиш учун курашиш тушунилган. Бу сўзнинг истилоҳий маъноси “душмандан ҳимояланишда қўли, тили ёки кучи билан курашишдир. Масалан, Нажмиддин Кубродек улуғ авлиё она-Ватанини мудофаа қилиш учун ғанимларга қарши курашганлар.\nТакфир масаласи. Бу иборанинг маъноси мўмин кишини асоссиз сабаблар билан кофирга чиқариш демакдир. Ҳадиси шарифда ўзга шахсни кофирга чиқаришдан огоҳлантирилади. Имом Бухорий ривоят қилган ҳадисда Расулуллоҳ (САВ) айтадилар: “Агар киши биродарига “Эй кофир”, деса, у сўз иккисидан бирига қайтади.”\nБиз йигит-қизларимизниинг бузғунчилар таъсирига тушиб қолмаслиги, эътиқодларидан, миллий қадриятларимизда узилмасликлари жаҳолатга қарши маърифат билан кураш олиб боришимиз даркор.\nАллоҳ таоло юртимизни тинч ва ҳаётимизни янада фаровон қилсин.\nХива тумани етакча отинойиси в.б.\nNext Post:АЛЛОҲГА ЯҚИНЛАШТИРАДИГАН БАЙРАМ


Шифокорлар бойўғлининг ҳаётини асраб қолишди — ekolog\nШифокорлар бойўғлининг ҳаётини асраб қолишди\nРостов вилоятидаги “Доктор Айболит” клиникаси ветеринарлари бойўғлининг ҳаётини сақлаб қолишди. Бу ҳақда DON24.RU хабар берди. Хабарда айтилишича шифохонага қаноти синган бўйўғлини олиб келишган. Бу жароҳат эски бўлиб, жониворнинг қаноти елка бўғимидан чиққан бўлган.\n«Бу соҳада бактериялар ривожланиши оқибатида яллиғланиш юзага келган ва тўқималарга зарар етган. Суяк емирилиш жараёни бошланганидан қушни пассив даволаш яхши натижа бермаслиги маълум бўлди.\nБу ҳолатда шифокорлар тезкорлик билан қарор қабул қилишди ва ампутация (кесиб ташлаш) амалиёти ёрдамида бойўғлининг ҳаётини сақлаб қолишди. Жонивор амалиётни яхши ўтказди. Тузалгандан кейин шифокорлар бойўғлини ветеринария клиникасида олиб қолишга келишиб олишди.


Иккинчи жаҳон уруши рамзлари – қўрқув, даҳшат, ўлим, умид ва ғолиблик | Qalampir.uz\nИккинчи жаҳон уруши рамзлари – қўрқув, даҳшат, ўлим, умид ва ғолиблик\nБу қизиқ\t09 Май 11:48 8362\nАксариятимиз Иккинчи Жаҳон уруши даҳшатини фақат тарих китоблари ва фильмлар орқали ҳис қилганмиз. “Сафдор Раянни қутқариш” фильмидаги Нормандия истилоси саҳнасими ёки “Анна Франкнинг кундалиги”даги яҳудийларнинг иложсизлиги бўладими, Иккинчи жаҳон уруши (1939-1945) ваҳшийликлари онгимизга у ёки бу даражада муҳрланиб қолган.\nДаҳшатли олти йил давомида дунё бошдан кечириши мумкин бўлган ҳар қандай туйғу – қўрқув, ғазаб, қайғу, умид ва, энг сўнггида, бахтнинг гувоҳи бўлди. Ҳар бири Иккинчи Жаҳон уруши босқичини ва инсон руҳининг ғалабасини ифодаловчи машҳур рамзлар орқали уруш даврини қайта кўриб чиқиш учун вақт ғилдирагини бироз ортга айлантирамиз.\nСвастика – қўрқув рамзи\nСвастика – санскритча “омад” деган маънони билдирувчи сўз 5000 йиллик тарихга эга. Бугунги кунга қадар бу мотиф индуистлар, буддистлар ва жайнийлар томонидан илоҳийлик рамзи сифатида қабул қилинади. Ўн тўққизинчи асрнинг ўрталарида немис археологи Генрих Шлиманн Қадимги Троя ўрнида илгак хочни топгач, бу рамз машҳурликка эришди ва шу вақтдан бошлаб, символ бошқаларга нисбатан “олий” деб ҳисобланган “Орий” ирқи билан боғланди. 1930-йилларда, нацистлар ҳокимиятининг кучайиши даврида Гитлер свастикани ўз партиясининг рамзи сифатида қабул қилар экан, ўзининг “Майн Кампф” асарида шундай деб ёзади: “Айни пайтда ўзим, сон-саноқсиз уринишлардан сўнг, (рамзни) якуний шаклини чиздим: байроқ қизил фонда, оқ доира (марказда) ва унинг ўртасида қора свастика”.\nГитлер Германиянинг диктатори бўлгач, у ҳар бир кўчани, уйни, ҳаттоки, товарларни свастика билан безатди. Унинг режаси бўйича бутун Европа қўрқув рамзи билан қизил рангга бўялиши керак эди. Адольф Германиядан ташқарида ўз ҳудудини кенгайтирар экан, тинч аҳоли ўз уйларидан ҳайдаб чиқарилди: кўплари концлагерларга жўнатилди, бошқалари шафқатсизларча ўлдирилди. Уларнинг терисидан совун, аёллар сочидан қоп ва сумкалар тайёрланди. Кун келиб унинг манқурт армияси ва свастикаси билан келишини билиб, Гитлердан унинг қўли етмас даражада узоқда бўлганлар ҳам бундай тақдирдан қўрқиб ўтиришган.\n“Сариқ юлдуз” – даҳшат рамзи\nИккинчи жаҳон уруши даҳшатининг рамзи бўлган “сариқ юлдуз” ҳаётида тинчлик ва тотувликдан бошқа ҳеч нарсани истамаган бегуноҳ инсонлар учун қўрқинчли туш каби бўлган. Аммо уруш даврида мислсиз жабр кўрган битта ирқ бўлса, у ҳам яҳудийлардир. Миллионлаб Европанинг яҳудий аҳолиси Учинчи Рейх томонидан қитъанинг нариги бурчакларигача сиқиб борилган. Яҳудий аҳолисини таъқиб қилиш ва йўқ қилиш бўйича тизимли режа устига “Jew” (яҳудий) сўзи ёзилган “олти қиррали сариқ юлдуз” енгбоғини тақиш тўғрисида Гитлер фармони чиқарилиши билан бошланди. Фармонга кўра, 10 ёшдан ошган барча яҳудийлар енгбоғични тақиб юришлари керак эди. Польша, Хорватия, Австрия, Бельгия, Нидерландия, Руминия – фашистлар байроғи кўтарилган барча мамлакатларда яҳудийларга фармон ижроси мажбурий жорий қилинди. Сегрегациядан сўнг яҳудийлар геттога (муайян халқ учун ажратилган жуда кичик ҳудудга), у ердан ўлим лагерларига кўчирилган. Концлагерларда эса сўнгги нафасларигача “сариқ юлдуз”ни енгларидан ечмаганлар.\nҚизил доира – ўлим рамзи\n1944 йил охирларига келиб Япония империясига қарши уруш тўлқини бошланди. Уларнинг душмани – Қўшма Штатлар саноатнинг супердавлатига айланиб улгурган, японлар қарши туриб бера олмаган кам сонли “держава”лардан бири эди. Япон ҳарбий бошлиқлари умидсизликка тушиб, “Камикадзе” деб номланган ўз жонига қасд қилувчи отрядни туздилар, унинг таркибига ёш аскарлар киритилди. Эндигина ҳарбий машғулотлар ўтаётган ўсмирлар ва ёшлардан “Камикадзе” отрядида кўнгилли бўлишни “сўрашди”. 1944 йил октябрь ойида “Камикадзе” учувчилари портловчи моддалар билан тўлдирилган самолётларда АҚШ флотига ҳужум қилишди. Учувчилардан нафақат император учун “муқаддас ўлим”ни кутишган, балки душман ҳарбий базаларини вайрон қилишларини ҳам хоҳлашган. “Камикадзе” пилотлари марказида қизил доираси бўлган оқ тасма тақиб, ўзларига юклатилган миссияни “адо этган”. Шундан сўнг, “Камикадзечи”лар Тинч океанида ўлим рамзига айланган.\n“V” – ғалаба рамзи\nБуюк Британия Бош вазири Уинстон Черчилл ўз мамлакатини Иккинчи Жаҳон урушида ғалабага етаклаган шахс бўлган. Урушнинг дастлабки йилларида Британия Европада вайронагарчиликларни келтириб чиқараётган Учинчи Рейх билан якка қолган эди. Бу ўз озодлиги ва хавфсизлигидан қўрққан тинч аҳоли учун ҳам, жасур аскарлар учун ҳам энг қоронғу дамлар бўлган. Германия 1940 йилларнинг ўрталарида Англиянинг жануби-шарқига Ла-Манш канали бўйлаб бостириб кириш учун “Денгиз шерлари” операциясини бошлади. Август ойида Германиянинг “Люфтваффе” самолётлари Англияга ҳаво ҳужумида устунликка эришиш учун ҳужум бошлади. Бироқ Германия ўз душманини, айниқса курашувчанлик қатъиятини етарли баҳоламаган эди. Люфтваффелар жангда катта талафот кўрди, натижада Гитлер “Денгиз шери” операциясини номаълум муддатга кечиктиришга мажбур бўлди. Черчилл бу ғалабани ўз ватандошларининг руҳини мустаҳкамлаш имконияти сифатида кўрди. Унинг ғалаба маъносини англатувчи “V” (victory – ғалаба) қўл ишораси ҳамма учун илҳом манбаи бўлди. Эндиликда нафақат Англия, балки бутун Европа қитъасидаги инсонлар қитъани Гитлердан озод қилиш учун Черчиллга интилишни бошлади.\n“Оригами турнаси” – умид рамзи\nИттифоқчи кучлар бўладими ёки фашистлар, милитаристлар, ҳар бир мамлакатнинг бегуноҳ фуқаролари уруш бадалини тўладилар. Инсонлар бу даҳшатли даврнинг охири учун ўзлари ишонган Худога ибодат қилдилар. Садако Сасакига Хиросимадаги атом портлаши оқибатида даволаб бўлмайдиган касаллик – “лейкемия” (оқ қон касаллиги) ташхиси қўйилгач, яшаш умиди учун ибодат қилган шундай инсонлардан бири эди.\nАҚШ Хиросимага атом бомбасини ташлаганида Садако икки ёшда бўлган. Портлаш оқибатида Садако каби сон-саноқсиз болалар кучли нурланиш таъсиридан кейин касалликка чалинганлар. Шифокорлар болаларни даволашдан умидларини узишган, аммо қиз ҳаёт учун курашдан тўхташни ният қилмади. Қизалоқ японларнинг бир афсонасини эшитган эди: агар киши мингта оригами турнасини ясаса, унинг ҳар қандай хоҳиш-истаги амалга оширилади. У яшаш истаги ижобат бўлишига умид қилиб, оригами турналарини ясашни бошлади. Бироқ қизалоқ фоний дунё билан хайрлашишидан аввал 644 турнага улгурди...\nУрушдан кейин Садако ҳикоясини эшитган бутун мамлакат учун оригами турнаси умид ва тинчлик рамзига айланди. 1958 йилда Хиросима тинчлик мемориал боғида Садаконинг олтин турнаси ҳайкали ўрнатилди. Унинг тахтачасида: “Бу бизнинг фарёдимиз. Бу бизнинг ибодатимиз. Ер юзида тинчлик бўлсин”, дея ёзувлар битилди.\nуруш рамзлари қўрқув даҳшат умид\n14 Май 09:13 33560\n15 Май 16:43 31640\n14 Май 22:33 30870\n13 Май 22:10 27289\n13 Май 21:09 26961


Тошкентда ресторан ва унга туташ уй ёниб кетди — ... - UzNews.uz\n25 июня, 17:23 741 0\nТошкентда ресторан ва унга туташ уй ёниб кетди — видео\nФВВ ёнғин тафсилотларини маълум қилди.\nФВВ Матбуот хизматининг хабар беришича, бугун, 25 июнь куни соат 14:20 да Тошкент шаҳар Яшнобод тумани С. Машҳадий кўчасидаги “PEGGY'S BAR & GRILL” МЧЖ биноси ва унга туташ бўлган уйда ёнғин содир бўлди.\nҚайд этилишича, воқеа жойига 4 та ёнғин-қутқарув экипажи етиб бориб, ёнғин батамом ўчирилди.\nЁнғиндан “PEGGY'S BAR & GRILL” МЧЖ биносининг 120 кв.м майдонида ички ва том қисми ҳамда унга туташ бўлган уйнинг 30 кв.м майдонида том қисми ёниб зарарланган.\nҚутқарувчиларнинг ҳаракатлари натижасида 90 кв.м майдон сақлаб қолинган.\nҲодиса оқибатида жабрланган ва ҳалок бўлганлар йўқ. Ҳозирда ёнғин сабаби ва келтирилган моддий зарар миқдори аниқланмоқда. Шунингдек, мазкур ҳолат юзасидан дастлабки терговолди суриштирув ишлари олиб борилмоқда.\n29 Июля, Четверг 1338 0\n29 Июля, Четверг 695 0\n29 Июля, Четверг 825 0\n14 Июля, Среда 1233 2\n12 Июля, Понедельник 2132 1


Бош прокуратура ташаббуси билан янги қонун қабул қилинди\nБош прокуратура ташаббуси билан янги қонун...\n09.12.2019 18:38 0 2714\nЎзбекистон Республикаси Бош прокурорининг қонунчилик ташабусси билан вояга етмаганларнинг ҳуқуқлари кафолатларига оид қонунчилик такомиллаштирилди. Бу ҳақда маҳкама матбуот хизмати хабар бермоқда.\nБош прокурорнинг қонунчилик ташабусси асосида ишлаб чиқилган «Бола ҳуқуқлари кафолатларининг янада кучайтирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги Қонун қабул қилинди.\nУшбу Қонунга асосан жиноят процессида вояга етмаганларнинг ҳуқуқ ва қонуний манфаатларини ҳимоя қилиш фаолиятини таъминлашнинг ҳуқуқий асослари янада такомиллаштирилди.\nЖумладан, жиноят процессида қонуний вакилнинг мажбуриятларига ўзи вакиллик қилаётган шахсга нисбатан ўтказиладиган процессуал ҳаракатларда иштирок этиш мажбурияти киритилди ҳамда унинг иштирокисиз болаларга нисбатан процессуал ҳаракатлар ўтказишнинг тақиқланиши қайд этилди.\nГувоҳ ёки жабрланувчини сўроқ қилиш қонуний вакили ёки катта ёшдаги яқин қариндоши, педагог ёки жабрланувчининг вакили иштирокида уларнинг розилиги билан ўтказилиши, вояга етмаганларга нисбатан мураккаб тиббий текширув усулларидан, кучли оғриқ бериш билан боғлиқ усуллардан мажбурий фойдаланишга фақат унинг қонуний вакили, васий ёки ҳомийсининг розилиги билан амалга оширилиши, гувоҳ сўроқ қилиниб бўлгач, суд мажлиси залидан чиқариб юборилиши лозимлиги ҳақидаги қоидаларнинг қўлланилиши ёши ўн олтидан ўн сакккизга оширилди.\nШунингдек, қонун ҳужжатларида вояга етмаганлар жиноятлари тўғрисидаги ишларда ҳимоячидан воз кечишга йўл қўйилмаслиги белгиланди.\nБундан ташқари, Қонун билан вояга етмаганларнинг қонуний вакиллик институти кенгайтирилди.\nХусусан, вояга етмаганларнинг илтимосига кўра, уларнинг қонуний вакили билан бир қаторда яқин қариндошларидан бири ёки ўзи ишонадиган бошқа шахс ишда қонуний вакил сифатида иштирок этишга йўл қўйилиши мумкинлиги ҳақидаги қоидалар белгиланди.\nУшбу Қонунда назарда тутилган янги нормалар жиноят процессида иштирок этувчи вояга етмаганларнинг ҳуқуқларини таъминлашда муҳим ўрин тутади.\nБош прокуратура янги қонун бола ҳуқуқлари\nҲодиса 10/04, 15:14\nНавоийда аёл уколдан вафот этди. Ҳолат юзасидан прокуратура текширув ўтказмоқда\nЖамият 09/04, 09:01\nБанк мансабдорларининг 30 та жинояти фош этилди – Департамент\nҲуқуқ 06/04, 20:36\nБош прокуратура: 2 мухбир ва 1 аёлга нисбатан қидирув эълон қилинган


Президент ҳужжатлари ижроси бўйича янги тизим жорий қилинади - UzNews.uz\n18 января, 21:32 739 0\nШунингдек, президент ҳужжатлари ижроси юзасидан мурожаат қилиш имконини берадиган мобил илова ишга туширилади.\nШавкат Мирзиёев раислигида ўтказилган йиғилишда ҳужжатларни ижросининг амалдаги ҳолати таҳлили ва илғор хорижий тажрибадан келиб чиқиб, самарали ижро тизимини йўлга қўйиш бўйича таклифлар кўриб чиқилди.\nҚайд этилишича, сўнгги 4 йилда 2 мингга яқин фармон ва қарорлар қабул қилинган. Лекин ҳудуд ва ташкилотларда уларнинг бажарилиши қониқарли эмас.\nЙиғилишда коронавирус пандемияси, куз-қиш мавсумига тайёргарлик ишлари қатор йўналишларда муаммолар борлигини кўрсатгани, олий таълим, транспорт, сув хўжалиги, давлат мулкини бошқариш соҳаларидаги ислоҳотлар кутилган натижани бермагани таъкидланди.\nШу муносабат билан 4 босқичли самарали ижро тизимини ташкил этиш чоралари муҳокама қилинди. Булар ижрони лойиҳа босқичида режалаштириш, ижрони ташкил этиш ва кўмаклашиш, ижрони баҳолаш, ижрони назорат қилишдир.\nТаъкидланишича, қарорлар ижросини назорат қилишнинг энг унумли воситаси – жамоатчилик иштироки ва назорати. Шу боис, “жамоатчилик эшитувлари”, “жамоатчилик мониторинги” тизимини жорий қилиш, бу жараёнга фуқаролик жамияти институтлари, ОАВ ва фуқароларни фаол жалб этиш муҳимлиги таъкидланди. Жисмоний ва юридик шахсларга Президент ҳужжатлари ижроси юзасидан мурожаат қилиш имконини берадиган мобил илова ишга туширилиши белгиланди.\n17 Февраля, Среда 426 1\n17 Февраля, Среда 727 0\n24 февраля, 09:55 584 0\n25 февраля, 11:45 488 0\n25 февраля, 16:31 376 0\n26 февраля, 09:25 313 0


Шубҳа ва рашк сиртмоғида - Huquq.uz\nШубҳа ва рашк сиртмоғида\n10:21 - 16.02.2021\nХотини болалари билан бемалол телевизор томоша қилиб ўтирган экан.\nУсмон уларга қўшилиб бир муддат экранга термулиб турди. «Шайтанат» сериали намо йиш этилаётганди. Хаёл уммонига ғарқ бўлганидан шунча тикилса-да, экранда бўлаётган воқеаларга тушунмади.\nСўнг хотинини чақирди:\n– Бу ёққа қара, Гулноз…\n– Тинчликми? – хотини ёқинқирамай ўрнидан қўзғалди.\n– Анави ёғоч стулниям кўтариб бу ёққа юр…\nУсмон индамай ҳовлининг бир бурчагидаги ҳали тўлиқ таъмирланмаган хонага кириб кетди. Ортидан стул кўтарган хотини кирди. Усмон унга стулга ўтиришни буюрди. Сўнг Гулнозанинг қўл-оёқларини арқон ва рўмол билан стулга чандиб боғлай бошлади.\n– Тинчликми, отаси? Биринчи апрелга ҳазиллашаяпсизми ё? – деди хотини кулиб.\n«Биринчи апрель? Ҳазил? Э, бугун биринчи апрель экан-да? Аммо ҳазил сиғадими шу топда кўнгилга? Ўз ёғимга ўзим қовурилиб ўтирибман-ку?! Бу шум тақдирнинг ўзи устимдан шунча кулгани етмайдими?!». Усмон ўйлаганларини сиртига чиқармасдан ишини якунлади. Сўнг ги тугунни ҳам маҳкам қилиб боғлагач, бошқа стул олиб келиб, хотинининг қаршисига ўтирди.\n«Бугун барчасига жавоб беради бу маккора хотин. Ҳа, ҳаммаси учун жавоб берадиган пайт келди. Шунча йилдан бери юрагини қуртдай кемириб келаётган шубҳа-гумонларга жавоб беради у… Кўчада, давраларда оғайнилар гоҳ пинҳона, гоҳ ошкора устимдан кулганида чеккан алам ва изтиробларим учун жавоб беради. Қайта-қайта кечирганимдан кейин ҳам тўғри йўлга кирмагани, тўрт боланинг онаси бўла туриб бировнинг тўшагида ётгани, устига-устак ўша ўйнашлари сабабли рўзғорини қарз ботқоғига ботиргани учун…».\nУсмон алам ва ғазабдан титраганича қўл-оёғи боғлиқ хотинини ўзича «суд қилиш»ни бошлади…\nУсмон Гулноза билан 2004 йилда турмуш қурган эди. Йиллар давомида икки қиз, икки ўғилли бўлишди. 2010 йилда алоҳида ҳовли қилиб, кўчиб чиқишди. 2014 йилда ишлаб, тирикчилик қилиш мақсадида турмуш ўртоғи ва болаларини олиб Тошкент шаҳрига кетди. У ерда ижарага уй олиб яшай бошлашди. Турли қурилиш объектларида ишлади.\nБир куни тушлик пайти Равшан деган йигит билан танишиб қолди. Анча киришимли кўринган бу йигит ўзининг Шаҳрисабздан эканини айтиб, юртдошлик ҳурмати бирга ишлашни таклиф этди. Усмон у билан телефон рақамларини алмашди. Сўнг тез-тез бирга улфатчилик қиладиган бўлди. Бу орада оёғи жароҳатланиб, уйда ётиб қолганида ҳам уни энг кўп йўқлайдиган ғамхўри шу Равшан бўлди.\nОёғидаги гипсни олдиргач, Усмон Бўс тонлиқ туманига ишга кетди. Ўша ерда ётиб ишлай бошлади.\nБу орада кечки вақт Равшан қўнғироқ қилиб, қачон уйга келишини сўрайдиган одат чиқарди. 2015 йилнинг январь ойида Усмон оиласини Шаҳрисабз шаҳрига кўчириб олиб келиб, ўзи Тошкентга қайтиб кетди.\nЎша йили турмуш ўртоғи ва кичик ўғлини Қозоғистоннинг Қустанай шаҳрига олиб кетиб, ишлади. Шу ерда икки ой яшаганларидан сўнг турмуш ўртоғи ва ўғлини қишлоғига жўнатиб юбориб, ўзи ишини давом эттирди.\n2018 йилнинг охирларида Гулноза бозорга чиқиб ишлашини, синглиси Дилором ҳам бозорга чиқаётганини айтиб, ундан рухсат сўради. Усмон синглисига бу ҳақида маслаҳат солди. Дилором ёнидан жой қилиб беришини айтди. Шундан сўнг Гулноза бозорда савдо қила бошлади. Бу орада Усмон оғайниларидан хотинининг хулқи ҳақида турли гап-сўзларни эшита бошлади. Бир тўйда синфдошларидан бири маст бўлиб унинг устидан ошкора кулди. Бироқ Усмон бу гапларни ғийбат деб билиб, эътибор қилмади. Гулноза ҳали уни, ҳали буни баҳона қилиб Усмондан тез-тез пул сўрай бош лади.\n– Сен бозорда ишлайсан-ку, шунча пулни нима қилаяпсан? – дея ҳайрон бўларди Усмон.\nХотини эса уни «Ўғлимизнинг суннат тўйига йиғаяпман» дея тинчлантирарди. Шундан кейин Усмон хотинидан нима учун пул кераклигини ҳам сўрамай қўйди.\n2020 йилнинг бошида синглиси Дилором қизиқ гап айтиб қолди:\n– Янгам бир эркакка доллар бериб юборди, сиз берганмидингиз, у одамни мен танимадим…\nУсмон бу хусусда хотинидан суриштирди.\n– Бир кишидан сотиш учун мева-чева олган эдим, шунинг пулини бердим,\n– деди Гулноза бамайлихотир.\nШундан кейин Дилором негадир унга сирли қараб қўйиб, минг бир истиҳола билан:\n– Ака, кечирасизу… Хотинингиз бозорга чиқмай қўя қолсин… – деди.\nЎшанда Усмон ундан нима сабабдан бундай деганини сўраганида Дилором нотаниш аёл сумкасини хотинининг столи остидан топиб олиб, у билан тортишиб қолганини айтди. Шу куни акаси Анвар билан гаплашганида у «Хотининг Зарина опа исмли “процентчи” аёлдан фоизга пул олган экан, ўша пулини сўраб келибди, 1 млн. 200 минг сўм қарзи бор экан» деди. Усмон уйга келиб, Гулнозани қистовга олди:\n– Яна кимдан қанча қарзинг бор?\n– Бир кишидан 400 минг сўм қарзим бор, – деди Гулноза ерга қараб… Сўнг қолганларини ҳам тан олишга мажбур бўлди. Усмоннинг жаҳли чиқиб, Яккабоғда яшовчи қайниси Дилмуродга қўнғироқ қилиб, опасини олиб кетишини айтди.\nГулноза бир ойча ота-онасининг уйида яшади. Бу орада Усмон уйининг ҳужжатларини излаб, топа олмади. Турмуш ўртоғи уйининг ҳужжатларини гаровга қў йиб, фоизга пул олган бўлиши мумкинлигини ўйлаб, қайнотасининг уйига борди. Гулнозадан «уйга борсам, ҳужжатларни топиб бераман» деган жавобни эшитди. Усмон ундан бошқа қарзлари хусусида суриштирганида ҳуши бошидан учгудай бўлди. Бошини чангаллаб ўтириб қолди. Гулнозанинг айтишича, бозордаги савдоси давомида шерикларидан нақд 20 миллион сўм қарздор бўлиб қолган эмиш… Усмоннинг ҳафсаласи пир бўлиб яна ортига қайтди. Бироқ орага синфдош дўстлари тушгач, хотинини яна уйига олиб келди. Қарзларини эса қайнилари тўлашди.\n«Мен ҳамма нарсани тушундим, энди кўзим очилди, бошим деворга тегди» дея тавба-тазарру қилди Гулноза…\nБироқ хотини уйга келганидан сўнг ҳам ўзини шубҳали тута бошлади. Бир куни ярим кечаси уйғониб кетиб, Гулнозанинг ўрнида йўқлигини кўрди.\nЖо йидан туриб, дарвозадан ташқарига чиққанида, хотинини чиқинди тўкадиган жойда кўриб, ҳайрон бўлди. «Мусор тўккани чиқувдим» деб баҳона қилди у.\nКейинги сафар ярим тунда уйғонганида хотинининг оғир болға кўтариб юрганини кўрди. Ундан «Нима қилаяпсан?» деб сўраганида «Уйни йиғиштираяпман» деб жавоб берди. Усмон ҳайрон бўлди-ю, яна жойига ётди… Аммо тонггача кўзи илинмади…\nЭртаси куни 1 апрель эди. Ҳазил кўнглига сиғмасди. У шу куни хотинини стулга банди қилиб, сўроқ қилишга киришди. Ва ўзича ҳукм чиқариб, унинг бўйнига сиртмоқ ташлади…\nЖиноят ишлари бўйича Қашқадарё вилояти судида Усмон Қудратовнинг жиноят иши кўрилди.\nҚайд этилишича, Усмон Қудратов 1974 йилда туғилган. Маълумоти ўрта, ишламайди. Илгари судланмаган. Оилали, тўрт фарзанди бор. Тошкент вилояти Қибрай туманида рўйхатда туриб, Шаҳрисабз туманида яшаб келган.\nЎша куни Усмон Гулнозани қўлидаги арқон билан бўғиб ўлдирган…\nУнгача ўрталарида қандай савол-жавоб бўлиб ўтгани фақат ўзларига аён. Марҳумлар хусусида ёмон гапириб бўлмайди. Бироқ судланувчи судда Гулноза ўлими олдидан қилган барча хиёнатларини ўғли Ҳумоюннинг олдида тан олганини қайд этди. Ўғли ҳам унинг сўзларини тасдиқлади…\nСуд ҳукм қилди. Жиноят кодексига асосан Усмон Қудратовга 15 йилу 6 ой муддатга озодликдан маҳрум қилиш жазоси тайинланди.\nҲа, турмуш сўқмоқлари ўта чигал, мураккаб… Баъзан жаҳл, баъзан хиёнат, баъзан шубҳа ва гумонлар инсонни жиноятга етаклар экан.\nНима бўлганида ҳам энди бир оиланинг бекаси бу оламда йўқ. Унинг ўлимига сабабчи бўлган эри эса қамоқда. Тўрт фарзанд отасиз, онасиз ўсишга маҳкум…\nҚашқадарё вилояти прокурорининг


26-дарс – Islom Nuri\nXурматли oта oналар, пайгамбаримиз саллалоху алайхи ва саллам айтадиларки:\nРасулуллох саллалоху алайхи ва саллам даъватларини эшитиб, ижoбат килган\nумматларининг юз, кўл ва oёклари, тахoрат асoратидан Киёмат кунида ялтираб\nтуради. Бу ялтираб туришга араб тилида гуррун ва муxажжал дeйилади.\nМуxаммадсаллалоху алайхи ва саллам умматлари киёмат кунида мана шу гурра ва\nмуxажжаллари туфайли бoшка умматлардан ажралиб турганлари учун xам, эй гурлар,\nэй муxажжаллар, дeган шараф билан чакириладилар.\nAзизлар, Aллoх таoлo бу\nумматни хисoбсиз нeъматлар билан азиз килган. Шу нeъматлардан бири гурра ва\nмуxажжалдир. Кeлинг, таxoратга кўпрoк маxаббат кўяйлик.\nБoлажoним, oгиз ва бурунни чайиб бўлгач нима килади?\nЖавоб: Уч марта икки\nкўлига сув oлиб юзини яxшилаб ювади.\n2. Савол: Кeйин нима килади?\nЖавоб: Kўлларини тирсаклари билан бирга уч марта чирoйли килиб ювади.\nСавол: Бoлажoним, кайси тoмoндан бoшлаб ювади?\nЖавоб: Барча аъзoларни\nювишда ўнг тoмoндан бoшлаб ювади.\n4. Савол: Кeйин нима килади?\nКўлини xўл килиб, бoшининг xаммасига ва кулoкларига бир марта масх тoртади.\n5. Савол: Кeйин нима килади?\nЖавоб: Oёкларини тўпиклари билан бирга уч\nмарта яxшилаб ювади.\n6. Савол: Oёгидаги бармoклар oрасини xам xилoл\nЖавоб: Xа дадажoн, энг кичкина бармoги билан oёгидаги бармoклари\noрасини xилoл килади.\n7. Савол: Бoлажoним, таxoрат килаётганда бирoр дуo\nЖавоб: Йўк дадажoн, таxoрат килиб бўлгандан кeйин дуo килади.\n8. Савол: Нима дeб дуo килади?\nЖавоб: Kуйидаги шаxoдат калимасини\n“Ашхаду алла илаха иллаллох ва ашхаду анна Мухаммадан абдуху ва\nросувлух” “Аллохуммажъалний минат-таввабийна важъалний минал-мутатоххирийн”.


Ўзбекистонда Рамазонга қандай тайёргарлик кўришмоқда? - BBC News O'zbek\nДунёнинг айрим давлатларида муборак Рамазон ойи бошланган. Ўзбекистон, Саудия Арабистони ва яна бир неча давлатларда моҳи Рамазон 10 июлдан бошланади.\nБу йилги рўза Марказий Осиёда Саратоннинг қоқ ўртасига ва куннинг узоқ даврига тўғри келган.\nШу боис диний уламолардан тоқати етмаган вақти ушбу фарзни қандай бажариш керак деган саволлар кўпайган.\nТикувчиликни ўрганаётган Маъмура бу йил рўза тутишга ният қилган. Қишлоғидаги масжидда овоз кучайтиргич орқали ушбу ой тарғиботи ва тикувчи муаллимининг насиҳати билан у билан яна 4 қиз рўза тутмоқчи.\n“Рўзани савоб учун тутмоқчимиз. 9 ёшдан тутишимиз керак эди, биз кеч қолдик, кеч бўлса ҳам бошласа бўлади, деб устозимиз яхши фикр билдирди. 4 киши рўза тутмоқчи бўлаяпмиз”, - дейди Маъмура.\nМаъмура яшайдиган қишлоқ масжиди иоми овоз кучайтиргичларда бутун қишлоққа эшитадиган қилиб, Рўзанинг фазилатлари ва қандай тутиш кераклиги ҳақида тушунтириш ишлари олиб борган.\nАммо, кунларнинг иссиқ келиши ва иш сабаб ҳамма ҳам рўза тута олмаслигини айтади. Жиззах шаҳрида пишириқ тайёрлаб сотадиган Нигора таомларнинг таъмини таътиб кўришга мажбур бўлгани учун ҳам Рўза тутолмаслигини айтади.\n“Биз ҳар доим пишириқларнинг ичидамиз. Таъмини кўришимиз керак, чарчаб қоламиз. Шу вақтгача тўйга пиширар эдик. Энди ифторликка олишади”, - дейди Нигора.\nНигорага кўра ўзи яшаб турган жойда рўза тутиш учун катта қизиқиш йўқ.\nБанкда ишлайдиган Ўктам ишхонадаги 40 кишидан 3-4 киши рўза тутишга ният қилиб турганини айтади.\n“Давлат ишида одам қийналади. Эрталаб келиб кеч кетади. Оғизни очиш керак”, - дейди у.\nБу йил Рўза Ўзбекистонда Саратон ойининг ўртасига тўғри келган.\nКуннинг узунлиги ҳам одамларни кўпроқ оч ва сувсиз юришига қийинчилик туғдириши мумкин.\nЎзбекистон Мусулмонлар Диний идораси раис ўринбосари Абдулазиз Мансур Рўзанинг иссиқ кунларга тўғри келиши муносабати билан тоқат қилолмаганлар нима қилиш керак деган савол кўпроқ тушаётганини айтади.\n“Бу йилги рўза ёз фаслида, мана чиллада келди. Узун кунлар. Бизнинг Ўзбекистонда 16 ярим, 17 соат бўлаяпти. Шунга қараганда, баъзи бир тоқати етмайдиган кишиларга Қуръони Каримда ҳам тутмасдан фидясини бериб қўйишга рухсат берилган. Рўза тутиш соғлом одамларга фарз қилинган”, - дейди шайх Абдулазиз Мансур.\nАбдулазиз Мансур одамларни Рўза тутишга жалб қилиш учун масжидларда тарғиботлар олиб борилгани ва Оммавий ахборот воситаларида энди бошланишини айтади.\n“Албатта тарғибот ишлари шундай олиб борилаяптики, рўзанинг жуда кўп дардларга даволиги, агар соғлом одам, шунга иқтидори етадиган одам тутадиган бўлса, бунинг тиббий томондан фойдалари ҳам борлиги ҳар йили гапирилади, бу йил ҳам дастурларга киритилган. Эртадан бошлаб ушбу дастурлар, телевидение, радио ва матубот орқали берилиб борилади. Бу йил ҳам Худо хоҳласа Ўзбекистонда жуда ҳам файзли ўтади”, - дейди Абдулазиз Мансур.\nШайх Абдулазиз Мансурга кўра, бундай диний, маърифий кўрсатувлар ифторлик ва саҳарлик вақтида ҳам бериб борилади.\nРамазон Ҳайдарободда мазали ҳалим пишириш ойи\nМуқаддас Рамазон ойи бошланиши суратларда\nДунё мусулмонлари муқаддас Рамазон ойини бошладилар


Юртимизда амалга оширилаётган демократик ўзгаришлардан кўзланган асосий мақсад инсон ҳуқуқ ва манфаатларини амалда таъминлаш ҳамда бунинг учун етарли ҳуқуқий кафолат яратишдан иборатдир.\nДавлатимиз раҳбари нинг яқинда қабул қилинган "Ўзбекистон Республикасини янада ривожлантириш бўйича Ҳаракатлар стратегияси тўғрисида"ги Фармонида бешта устувор йўналиш белгиланган бўлиб, давлат дастурининг иккинчи йўналиши қонун устуворлигини ва суднинг чинакам мустақиллигини таъминлаш чора-тадбирларини назарда тутади. Унда жиноятчиликка қарши курашиш ва ҳуқуқбузарликларнинг олдини олиш тизими самарасини ошириш масаласи долзарб вазифа сифатида қўйилмоқда. Шу ўринда Юртбошимизнинг ички ишлар органлари фаолиятига бағишланган видеоселектр йиғилишида кейинги йилларда ҳуқуқбузарликларнинг олдини олиш, жиноятчиликка қарши курашиш, жамоат тартибини сақлаш, фуқароларнинг ҳақ-ҳуқуқларини ҳимоя қилиш, жамоатчилик билан алоқаларни янада мустаҳкамлаш борасидаги ишлар янги босқичга кўтарилгани қайд этилди. Жиноятларнинг келиб чиқиш сабаблари, уларнинг шарт-шароитлари ва омилларини ўрганиш масаласига жиддий эътибор қаратиш зарурлиги белгилаб берилди.\nАндижон вилоятида жиноятчиликка қарши курашиш йўналишидаги ишлар кўлами таҳлил қилинганда, айнан қасддан тан жароҳати етказиш жиноятларининг кўрсаткичлари аввалги йилларга нисбатан бироз ошганлиги аён бўлмоқда. Бундан кўриниб турибдики, тинчлик-осойишталикни янада мустаҳкамлаш, ҳар бир оила, ҳар бир инсон, ҳар бир маҳалла хавфсизлигини таъминлашдек мураккаб жараёнда мазкур иллатларга бефарқ бўлмаслик тақозо этилади. Айниқса, қасддан баданга оғир шикаст етказиш жиноятларини содир этган шахслар таркиби ўрганилганида улар орасида аёллар ва вояга етмаганларнинг борлиги жиддий ташвиш уйғотади.\nИзбоскан тумани, Пойтуғ шаҳридаги Шифокорлар кўчасида яшовчи Феруза Аҳмадалиева ҳамда Покиза Турсунматовалар Наргиза Каримова билан жанжаллашиб қолишади. Муштлашув оқибатида Н.Каримовага оғир тан жароҳати етказишади. Жабрланувчи узоқ муддат соғлиғини тиклашга мажбур бўлди. Андижон тумани Оқёр қишлоғининг Матбуотчи маҳалласида яшовчи Шаҳноза Ҳайдарова эса турмуш ўртоғи Бахтиёр Ҳайдаров билан оилавий масалада уришиб қолади. Маълум бўлишича, эр хотини билан ажрашиб, бошқа аёлга уйланган. Лекин Ш.Ҳайдарова қонуний никоҳни бекор қилишга рози бўлмаган. Катта кўчада рўй берган жанжал чоғида аёл хўжалик пичоғи билан турмуш ўртоғи Б.Ҳайдаровнинг курагига уриб, оғир шикаст етказади.\nАндижон туманида яшовчи Мансур Насирдинов муқаддам судланган. Бироқ тавбасига таянмаган бу кимса турмуш ўртоғи М.Мамадалиева билан оилавий келишмовчилик юзасидан жиққамушт бўлади. Хотинининг бошига уриб, оғир аҳволга солиши оқибатида М.Мамадалиева касалхонага ётқизилади. Ҳомиладор аёлнинг чақалоғи жарроҳлик йўли билан олинса-да, гўдак нобуд бўлади. Эртаси куни она ҳам ҳаётдан кўз юмади.\nШунингдек, Шаҳрихон тумани, Янгийўл қишлоғининг Найман маҳалласида қариндошининг уйига меҳмон бўлиб келган Абдураҳмон Абдуллаев кўчада А.Юнусов ва С.Асадуллаев билан айтишиб, уларнинг қорнига ёнида олиб юрадиган пичоқчасини санчиб олади.\nШу ўринда айрим мулоҳазаларни айтиб ўтиш зарур. Ёнида пичоқ олиб юриш қадимдан одат тусига кириб қолган бўлса-да, эрмак воситаси эмас. Жаҳл чиққанда фойдаланилса, ҳамла ашёсига, яъни совуқ қуролга айланади. Ваҳоланки, тинчлик-осойишталик барқарор бўлган юртда айрим кимсаларнинг "Ўзимни ҳимоя қилиш учун ёнимда пичоқ олиб юраман", дея важ-карсон кўрсатишлари ақлга сиғмайди.\nҚасддан баданга оғир шикаст етказиш жиноятлари қаерларда кўпроқ рўй беради, деган саволга ҳам таҳлиллардан жавоб топиш мумкин. Чойхона, кафе, бар сингари умумий овқатланиш ва кўнгилочар жойларда, спиртли ичимлик сотиладиган нуқталарда аянчли ҳолатлар учрамоқда. Бир мисол, Андижон шаҳрининг Бозор кўчасида жойлашган Карвонсарой чойхонасида М.Атабоев таниши А.Бердиев билан тортишиб қолади ва унга хўжалик пичоғи билан тан жароҳати етказади. Бу эса чойхонада спиртли ичимликлар бемалол истеъмол қилиниши учун шароитлар муҳайёлигидан далолат.\nАҳоли ўртасида ҳуқуқбузарликларнинг олдини олиш ва улар билан яқиндан мулоқот қилиш, ёшларни ҳаёт синовларига бардошли этиб тарбиялашга барча бирдек масъул эканлиги айрим ҳолларда унутиб қўйилаяпти. Таҳлилларда аён бўлдики, баъзи ҳудудларимизда содир бўлаётган мазкур турдаги жиноятларнинг асосий сабаблари, биринчидан, айрим маҳаллалардаги фаоллар оилаларда доимий равишда рўй бераётган жанжалларнинг илдизларини ўз вақтида ўрганмаяпти ва таъсир чораларини суст даражада олиб бораяптилар. Иккинчидан, ишсиз юрган фуқаролар ўзини ўзи бошқариш органлари ҳамда бандлик марказлари томонидан қатъий ҳисобга олиниб, уларни ҳамкор ташкилотлар ёрдамида ишга жойлаштириш масаласида оқсоқлик кўзга ташланяпти. Учинчидан, спиртли ичимликлар сотиладиган дўкон, ошхона, чойхона, кафе, бар ва бошқа кўнгилочар жойлар қачон очилиб, қачон ёпиляпти, мутасаддилар шуни эътибордан четда қолдираяпти. Тўртинчидан, муқаддам судланган шахслар билан ҳудудий профилактика инспекторлари, МФЙ фаоллари якка тартибда иш олиб бориш тизимини қатъий йўлга қўя олмаётгани, айниқса, фойдали меҳнат билан банд қилиш борасида нуқсонларга йўл қўйилиши уларнинг яна жиноят кўчасига кириб кетишига олиб келаяпти.\nМаҳалла идоралари, хотин-қизлар, нуронийлар, ёшлар ташкилотлари ҳамда ички ишлар органлари билан узвий ҳамкорликни йўлга қўйиш, тарғибот-ташвиқот тадбирларини ўтказиш, аҳоли билан мулоқот олиб бориш, муаммоларни тинглаш ва ечим топиш турли кўринишдаги ҳуқуқбузарликлар ва жиноятчиликнинг олдини олишга кўмаклашади.\nМуҳтарам Юртбошимиз прокуратура органлари ходимлари билан учрашувда жиноятчиликнинг олдини олиш масаласига алоҳида эътибор қаратди. Бундай фаолият тегишли даражадаги вакиллик ҳокимияти органларининг назорати остида, жамоат ташкилотларининг бевосита иштирокида амалга оширилса, мақсадга мувофиқ бўлади. Дарҳақиқат, бирон-бир жиноят содир этилгач, жиноятчини, ноқонуний хатти-ҳаракатларнинг сабаб ва омилларини аниқлаш, жазо тайинлаш қатъий тизим асосида амалга оширилади. Энди профилактик меъёрларга алоҳида урғу берилаётган экан, бу борада одамларнинг муаммоларини, дардини эшитиш, халқ билан очиқ мулоқотга киришиш асосий мезон бўлмоғи даркор. Биронта ҳам мурожаат эътибордан четда қолмаслиги зарур, деган тамойил кун тартибига чиқди. Халқ билан ҳамнафас бўлиб яшаш, инсон манфаатларини ҳимоя қилишдек улуғвор вазифани бажариш учун билим ва салоҳиятимизни сафарбар этмоғимиз лозим.\nАндижон вилоят прокурорининг\nМанба: «Ҳуқуқ» газетасининг 11-сони, 16.03.2017 йил


Қамашида қарийб 7 минг аҳоли корига яраётган кўприк қулаш арафасида. Қишлоқ аҳли «қамал»да қолганидан шикоят қилмоқда — 21asr.uz\n«Дарё» мухбири воқеа жойида бўлиб, ҳолатни ўрганди.\n— Кўприк силжиб, ўтиб-қайтувчи аҳоли учун хавфли ҳолатга келганига 20 кун бўлди, — дейди Қўшкапа қишлоғида яшовчи Илҳом Дўстқобилов. — Ўтган вақт давомида бир нечта раҳбар келиб вазиятни ўрганиб кетди. Аммо амалий натижа йўқ.\nБаҳриддин Саломатовнинг маълум қилишича, мазкур кўприкдан ҳар куни минглаб аҳоли қатори мактаб ўқувчилари ҳам қатнайди.\n— Шу кўприкдан ўтган жойда — Қўшкапа маҳалласида яшайман, — дейди Низомиддин Исаев. — Ҳар куни шу кўприкдан ўтиб ишга қатнайман. Ўзимку, майли. Аммо ҳар куни қулаш арафасига келган кўприкдан ўтиб қайтаётган фарзандимдан қўрқаман. «Нима бўлди экан, тинчмикин?» деган ўй-хаёл хавотирга солади.\nАниқланишича, мазкур кўприк Юқори Чим қишлоғида жойлашган Қўшкапа қишлоғи ва маҳалласини ажратиб туради. Биргина Қўшкапа маҳалласида 6950 нафар аҳоли истиқомат қилади. Маҳаллада 285 нафар ўқувчини бағрига олган 81-умумий ўрта таълим мактаби жойлашган бўлиб, кўприкнинг бу томони — Қўшкапа қишлоғидан мактабга қатновчи ўқувчилар жами ўқувчилар сонининг 60 фоизини ташкил этади.\nҚамаши туман ҳокими ўринбосари Қурбон Ҳайдаровнинг маълумот беришича, мазкур кўприк остидаги зовурга Пахтаобод каналидан сув тушади ва Қашқадарё дарёсига бориб қўшилади.\nМаҳаллий аҳолининг айтишича, кўприкнинг силжишига зовур сувининг ўз йўналишини ўзгартириши сабаб бўлган.\n— Жорий йил баҳорда зовурдан 35-40 куб сув келди, сув сиғими, ҳатто 50 кубгача етди, — дейди маҳаллий аҳоли «Дарё» мухбири билан суҳбати давомида. — Оқим йўналишини ўзгартиргани хусусида масъулларга хабар бердик. Аммо ҳеч ким қулоқ солмади. Мана оқибати.\nҚишлоқ аҳлининг қўшимча қилишича, зовур суви ўз оқимини ўзгартирганига бир неча йил бўлган. Аҳоли ўша пайт туманга раҳбарлик қилган Рашид Муҳаммадиевга бу ҳақда кўп мурожаат қилган. Бундан бир муддат илгари зовур суви йўналишини тўғирлаш учун қурилиш ташкилотларидан бири таъмирлаш ишларини олиб борган. Аммо сифатсиз бажарилган иш тез ўтмай «ўз сўзини айтган».\n— Туман марказига бориш учун ёки бирор бир юмуш билан кўчага чиқиш учун 4-5 километр масофа яёв юришга тўғри келяпти, айниқса, болаларни кўтариб чиққан пайтимиз роса қийналяпмиз, — дейди Барно Ҳасанова. — Тезроқ масъуллар эътибор қаратиб, муаммони ҳал этишса яхши бўларди.\nҲудуд аҳолисининг маълум қилишича, мазкур кўприкдан қатнов чекланиши оқибатида қишлоққа кириш учун айланма йўлдан юришга тўғри келмоқда. Айланма йўл эса 10 километр ортиқча масофа дегани.\n— Энг ёмони, шошилинч тиббий ёрдамга муҳтож аҳолига ёрдам кўрсатувчи тез тиббий ёрдам автомобиллари ҳам қишлоққа киришга қийналмоқда, — дейди аҳоли вакиллари. — Айланма йўлдан 10 километр ортиқча масофа босиш чақирувга келиш муддатини узайтирмоқда.\nУшбу муаммони ўрганиш учун 16 сентябрь куни воқеа жойига борганимизда ҳудудда вилоят ҳокими ўринбосари Сирожиддин Азизов, туман ҳокими Шерали Санаев ҳамда ўринбосарлари муаммони ўрганаётган экан.\nМасъулларининг маълумот беришича, кўприк таъмири учун қарийб 1 миллиард сўм маблағ керак бўлади.\nТуман ҳокими ўринбосари Қурбон Ҳайдаров кўприк таъмири учун қурилиш ташкилоти жалб қилинганлигини, 17 сентябрь куни лойиҳачилар, ундан сўнг эса қурувчи ташкилот вакиллари келиб иш бошлашини маълум қилмоқда.\nКўприк силжиб, аҳоли учун хавфли ҳолатга келиб қолганига 20 кун бўлган бўлсада, муаммога эндигина эътибор қаратган масъулларнинг эрта-индин иш бошланиши ҳақидаги гапига унчалик ҳам ишонмадик, тўғриси. Аммо буни вақт кўрсатади.\nҚирғизистон-Тожикистон чегарасида отишма рўй берди. Қирғиз чегарачиси ҳалок бўлди\nMunosabat maydoni (472)


Элга ғамхўрлик – Сурхон тонги\nБош саҳифа / Жамият / Элга ғамхўрлик\nОктябр 6, 2017\tЖамият Изоҳ қолдириш 637 Кўрилди\nАҳолини уй-жой билан таъминлаш давлат сиёсатига айланган бугунги кунда вилоятимизда ҳам кенг кўламли қурилиш ишлари амалга оширилаётир.\nЖумладан, йилнинг бошидан шу пайтгача 32 та оилага янги уйлар калити топширилди. Бундан ташқари, воҳанинг 17 та массивида намунавий лойиҳалар асосида арзонлаштирилган 1600 та уй қурилаяпти ва йил охиригача эгаларига топширилади. Шунингдек, 5 минг 380 нафар фуқарога уй-жой қуриш учун суғорилмайдиган ерлардан 594 гектар майдон ажратилган бўлиб, бу жойларда аҳоли ўз маблағи ҳисобига обод гўшалар барпо этишмоқда.\nУй-жой билан бирга аҳолини иш билан таъминлашнинг комплекс чора-тадбирлари ҳам ишлаб чиқилган. Хусусан, амалдаги йилда умумий қиймати 2 триллион 34 миллиард сўмдан иборат 1912 та лойиҳа асосида корхоналар барпо этиб, янги иш ўринлари ташкил этиш кўзда тутилган. Аҳоли зич яшайдиган Бойсун туманида 5,2 миллиард доллар ҳисобига газ-кимё мажмуаси, Шеробод ва Жарқўрғон туманларида 260 миллион доллар ҳисобига йилига 2 миллион тонна қурилиш учун зарур цемент ишлаб чиқарадиган корхоналарнинг бунёд этилаётгани шулар жумласидандир.\nКейинги 870 та фермер зафари\nНуронийлар маскани” иш бошлади


18:39 / 12.05.2018 732 pdf Ўқиш режими + -\n3. Муxoлaфaт сaбaбидaн ғийбaт қилиш ва унинг муолажаси.\nМуxoлaфaт сaбaбидaн ғийбaт қилиш деганда озор етказган кишидан хaфa бўлиб, уни ёмонлаш ва одaмлaр oлдидa унинг aйблaрини oчиб, ғийбат қилиш тушунилади. Азият кўрган кишининг дили оғриб, нaфси ўша aзият бeрувчига озор бeриб, ўч олишни исташи табиий. Бироқ озор билан жавоб қайтариш ва ёмонлаб, ғийбат қилиш ўрнига уни афв этиш улкан олийжанобликдир. Шуни билиш керакки, ёмоннинг ёмoнлиги эвaзигa эҳсoн ва яхшилик қилган киши қиёмaт куни унинг савобларини oлaди. Аксинча, уни ғийбaт қилaдигaн бўлсa, унинг ёмoнликлaри бунинг китoбига ёзилaди.\nСaъдий раҳимаҳуллоҳ aйтaди:\nБадийро бадий саҳл бошад жазо,\nАгар мардий аҳсин ила ман асо.\nЁмонликка ёмонлик айламак – осон жазо,\nМард бўлсанг, ёмонликка яхшилик қил доимо.\nНасрий баёни: Ёмoнликкa ёмoнлик билан жазо бериш oсoн. Aгaр мaрд бўлсaнг, ёмoнлик қилгaнгa яxшилик қил.\nҲикoя. Ибрoҳим алайҳиссаломга нозил бўлган сaҳифaлaрдa мaнa шу гап ҳам ёзилгaн эди: «Эй oдaм фaрзaнди, сeнгa зулм қилгaнни aфв қил. Сeнгa ёмoнлик қилгaнгa яxшилик қил. Шунда жaннaтгa кириб, Мeнинг рaҳмaтимга эришасан»..\nҲaдис. Рaсулуллoҳ соллаллоҳу алайҳи васаллам aйтдилaр: «Иммаъа (одамлар қандай бўлса, мен ҳам ўшандай бўламан дегувчи) бўлмaнглaр. (Иммаъа бўлсангиз) «Одамлар яхшилик қилса, яхшилик қиламиз; улар зулм қилса, биз ҳам зулм қиламиз», дейдиган бўлиб қоласизлар. Одамлар яхшилик қилса, яхшилик қилишга, ёмонлик қилса, зулм қилмасликка нафсингизни кўндиринг».\nНaсиҳaт. Ҳозирги одамларнинг ҳoлaти aжойиб. Одaмлaр улaргa aзият берса, кeчириш дeгaн гaп хaёлларигa ҳам кeлмaйди. Бaлки: «Бирoв ўзимизгa aзият бeрсa, биз унинг oтaсигa ҳaм aзият бeрaмиз; бизни сўксa, биз унинг етти пуштини сўкиб тaшлaймиз. Лекин яxшилик қилсa, биз ҳaм унгa яxшилик қилaмиз», дeйди. Билмaйдики, яхшилик эвaзигa яхшилик қилиш у қадар кaмoл эмaс, бaлки озор эвaзигa яхшилик қилиш ҳақиқий кaмoл ҳисoблaнaди.\nНасиҳат. Ийсо aлaйҳиссалоту вассaлoм aйтдилaр: «Эҳсoн – сeнгa яxшилик қилгaн кишигa яxшилик қилиш эмaс. Зеро, бу – мукофотдир. Ҳақиқий эҳсoн – сeнгa ёмонлик қилган oдaмгa яxшилик қилишдир».\nҲикоя. Бир oдaм айтади: «Пaйғaмбaр соллаллоҳу алайҳи васалламни тушимдa кўриб, у зотдан: «Одамлар билан аралашиб юрайми ёки улардан ажралиб чиқиб, узлат қилайми?» деб сўрадим. Пaйғaмбaримиз соллаллоҳу алайҳи васаллам: «Oдaмлaр билан аралашиб юр, улардан етадиган азиятларга сабр қил», дедилар».\n19:52 / 11.05.2018 1420\n18:40 / 12.05.2018 821\nДегувчи деди .Расулуллоҳ соллаллоҳу алайҳи васаллам гоҳида оч қолиб, ҳаттоки қоринларига бир ёки иккита тош боғлаб олганлар. Шунингдек, Абу Бакр ва Умар давоми...\n1198 17:09 / 14.10.2017\n1110 16:40 / 14.01.2018\n1527 15:11 / 22.10.2017\nҲадис. .Дўзах аҳлининг баданларини қичима қоплайди. Бас, улар қашланадилар. Ҳаттоки улардан бирининг қашланавериб териси тушиб, суяги кўриниб қолади. Унга .Бу давоми...\n860 14:28 / 15.03.2018